
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αριθμ. Κ.9335/197/29.12.1986 (ΠΟΛ. 354) 
απόφασης του ΐπ. Οικονομικών (ΦΕΚ Β' 

923/31.12.1986) . 1 

Καθορισμός παγίων επιχορηγήσεων της Υπηρεσίας Επιθεώρησης 
Τελωνείων και των Περιφερειακών Επιθεωρήσεων αυτής, για το 

Α' Τρίμηνο 1988 . 2 

Χορήγηση έκτακτης οικονομικής ενίσχυσης στους μισθωτούς της 
επιχείρησης «ΕΒΟΤΕ Α.Ε.» Ν. Ηράκλειο, που έκαναν επίσχεση 

εργασίας . 3 

Ίδρυση, οργάνωση, λειτουργία και έλεγχος Λεσχών της Ελληνικής 

Αστυνομίας .'. 4 

Δημοσίευση έκθεσης εκτίμησης περιουσιακών στοιχείων του Δήμου 
Ηγουμενίτσας . 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Α.14435/152/π.ε. (1) 

Τροποποίηση της αριθμ. Κ.9335/197/29.12.1986 (ΠΟΛ. 354) 

απόφασης του ΐπ. Οικονομικών (ΦΕΚ Β' 923/31.12.1986). 

ν Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ Α' 43) και 
του άρθρου 14 του Ν. 1473/1984 (ΦΕΚ Α' 127). 

2. Την απόφασή μας Κ.9335/197/29.12.1986 (ΦΕΚ Β' 923). 

3. Την αριθμ. Α.6424/73/6.12.1982 κοινή απόφαση των Υπουρ¬ 
γών Προεδρίας Κυβερνήσεως και Οικονομικών, όπως ισχύει, με την 
οποία συγκροτήθηκε η προβλεπόμενη από το άρθρο 41 του Ν. 1249/ 
1982 Επιτροπή για το Νομό Αττικής. 

4. Την εισήγηση της ανωτέρω Επιτροπής, η οποία περιλαμβάνεται 
στο από 30.11.1987 πόρισμά της, αποφασίζουμε: 

1. Ορίζουμε το Συντελεστή Εμπορικότητας (ΣΕ) της οδού «ΣΥΝΤ/ 
ΡΧΟΥ ΖΗΣΙΜΟΠΟΥΛΟΥ (Από Ηχούς μέχρι Χαρίτων)» της Ζώνης 
ΣΤ' του Δήμου Παλ. Φαλήρου σε 3,00, αντί του 6,00 που είχε οριστεί 
με την απόφασή μας Κ.9335/197/29.12.1986 (ΦΕΚ Β' 923). 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τη δημοσίευσή της. 

Αθήνα, 15 Ιανουάριου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


Αριθ. 43 (2) 

Καθορισμός παγίων επιχορηγήσεων της Υπηρεσίας Επιθεώρησης Τε¬ 
λωνείων και των Περιφερειακών Επιθεωρήσεων αυτής, για το Α' 

Τρίμηνο 1988. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν.Δ. 3,21/69 «περί Κώδικος Δημοσίου Λογιστικού», όπως 
τροποποιήθηκε με το 1337/73 όμοιο. 

2. Το Ν. 745/77 «περί προσωρινής διοικήσεως των εσόδων και εξό¬ 
δων του Κράτους και των Ειδικών Ταμείων και των Ειδικών Υπηρε¬ 
σιών». 

3. Την 194902/22.11.69 απόφαση του Υπουργού των Οικονομι¬ 
κών «περί διαδικασίας πληρωμής σταθερών, διαρκούς ή περιοδικού χα¬ 
ρακτήρα δαπανών». 

4. Την απόφαση του Αναπλ. Υπουργού των Οικονομικών αριθ. 
Δ.5112/3010/12.10.87 «περί μεταβίβασης εξουσίας να υπογράφουν 
“Με εντολή Αναπλ. Υπουργού” στους Προϊσταμένους Δ/νσεων, Τμη¬ 
μάτων και Ανεξαρτήτων Γραφείων της Κεντρικής Υπηρεσίας του 
Υπουργείου Οικονομικών. 

5. Τις πιστώσεις που γράφτηκαν στον προϋπολογισμό εξόδων οικον. 
έτους 1987 του ειδικού Φορέα 23-530 «ΕΠΙΘΕΩΡΗΣΗ ΤΕΛΩ¬ 
ΝΕΙΩΝ», αποφασίζουμε: 

Καθορίζουμε τις πάγιες επιχορηγήσεις Α' Τριμήνου 1988 για έξοδα 
γραφικής ύλης, καθαριότητας και θέρμανσης (Α' 6μήνου) της Υπηρε¬ 
σίας Επιθεώρησης Τελωνείων και των Περιφερειακών Επιθεωρήσεων 
αυτής, ως κατωτέρω: 


Α/Α 

Τίτλος 

Υπηρεσίας 

Γραφική Καθαριό¬ 
τητα θέρμανση 

ύλη 

ΚΑΕ 1114 ΚΑΕ 1355 ΚΑΕ 1613 

1 . 

Α/νση ΕπιΒ. Τελωνείων (Κεντρική Υπηρεσία) 

17.000 

60.000 

- 

2. 

1η Περιφέρεια Επιθ. Τελωνείων 

18.000 

60.000 

. - 

3. 

2η Περιφέρεια Επιθ. Τελωνείων 

8.000 

36.000 

35.000 

4. 

3η Περιφέρεια Επιθ. Τελωνείων 

5.000 

25.000 

30.000 

5. 

4η Περιφέρεια Επιθ. Τελωνείων 

4.000 

4.000 

- 

6. 

5η Περιφέρεια Επιθ. Τελωνείων 

19.000 

50.000 

75.000 

7. 

6η Περιφέρεια Επιθ. Τελωνείων 

5.000 

22.000 

40.000 

8. 

7η Περιφέρεια Επιθ. Τελωνείων 

5.000 

22.000 

30.000 

9. 

8η Περιφέρεια Επιθ. Τελωνείων 

5.000 

4.000 

15.000 



86.000 

283.000 

225.000 

Η ανωτέρω δαπάνη αναλαμβάνεται με την παρούσα από τον ειδικό 
φορέα (23-530) «ΕΠΙΘΕΩΡΗΣΗ ΤΕΛΩΝΕΙΩΝ» και ΚΑΕ 1114, 
1355 και 1613 αντίστοιχα του προϋπολογισμού εξόδων τρέχοντος οι¬ 
κονομικού έτους και σύμφωνα με τα καθοριζόμενα στις παραγράφους 2, 
3, 4 και 5 του σκεπτικού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Ιανουάριου 1988 
Με εντολή Αναπληρωτή Υπουργού 
Ο Διευθυντής 
ΣΠΤΡΟΣ ΜΑΡΝΙΕΡΟΣ 

- ♦ - 

Αριθ. 30084 (3) 

Χορήγηση έκτακτης οικονομικής ενίσχυσης στους μισθωτούς της επι¬ 
χείρησης «ΕΒΟΤΕ Α.Ε.» Ν. Ηράκλειο, που έκαναν επίσχεση εργα- 

σίας. 

Ο ΥΠΟΥΡΓΟΣ ΕΡΓΑΣΙΑΣ 

1 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 31/87 απόφαση του Δ.Σ. του ΟΑΕΔ (αρ. Συνεδρίασης 

283/7.1.88 που μας υποβλήθηκε με το αρ. 90276/11.1.88 έγγραφο 
του Οργανισμού. . 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δεκαοκτώ χιλιάδες (18.000) δρχ. στον καθένα από τους 
μισθωτούς της επιχείρησης «ΕΒΟΤΕ Α.Ε.», Ν. Ηράκλειο Αττικής, που 
άσκησαν το δικαίωμα της επίσχεσης εργασίας και δεν πληρούν προϋπο¬ 
θέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 13 Ιανουάριου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 8000/8/2ζ (4) 

Ίδρυση, οργάνωση, λειτουργία και έλεγχος Λεσχών της Ελληνικής 
Αστυνομίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη τις διατάξεις της παρ. 1 του άρθρου 21 του Ν. 
1481/84 (Α-152) «Οργανισμός Υπουργείου Δημόσιας Τάξης», καθο¬ 
ρίζουμε: 

ΚΕΦΑΛΑΙΟ Α' 

ΙΔΡΥΣΗ - ΥΠΑΓΩΓΗ ΠΡΟΟΡΙΣΜΟΣ 
Άρθρο 1. 

Ίδρυση - Υπαγωγή. 

1. Λέσχες της Ελληνικής Αστυνομίας και Παραρτήματα αυτών ιδρύ¬ 
ονται και λειτουργούν στις Υπηρεσίες των άρθρων 48 και 49 της παρού¬ 
σας απόφασης. 

2. Οι Λέσχες υπάγονται στις Υπηρεσίες στις οποίες λειτουργούν και 
τα Παραρτήματα στις Λέσχες των αμέσως ιεραρχικά προϊσταμένων 
Υπηρεσιών. 

3. Οι Λέσχες της Ελληνικής Αστυνομίας και τα Παραρτήματά τους 


καταργούνται με απόφαση του Αρχηγού της, ύστερα από αιτιολογημένη 
πρόταση του προϊσταμένου της Υπηρεσίας στην οποία λειτουργούν. 

Άρθρο 2. 

Προορισμός. 

1. Οι Λέσχες της Ελληνικής Αστυνομίας έχουν ως προορισμό: 

α) Την κάλυψη υλικών, πνευματικών, ψυχαγωγικών και πολιτιστι¬ 
κών αναγκών του αστυνομικού και πολιτικού προσωπικού του Υπουρ¬ 
γείου Δημόσιας Τάξης, των μελών των οικογενειών του, ως και των συ¬ 
νταξιούχων αυτού και των μελών των οικογενειών τους, με ανάλογη 
αντιπαροχή. 

β) Την ενίσχυση του έργου των Παιδικών Κατασκηνώσεων της Ελ¬ 
ληνικής Αστυνομίας ή άλλων συναφών ιδρυμάτων αυτής, για την εκ¬ 
πλήρωση της αποστολής τους. 

2. Οι Λέσχες, για την πραγματοποίηση του προορισμού τους, ασκούν 
όλες τις αναγκαίες για το σκοπό αυτό δραστηριότητες και .ειδικότερα 
προβαίνουν στην: 

α) Ανάπτυξη και λειτουργία πρατηρίων ειδών διατροφής, κυλικείων, 
εστιατορίων, ψυχαγωγικών κέντρων, ξενώνων, λουτρών, πλυντηρίων, 
κουρείων και λοιπών συναφών δραστηριοτήτων, ως και συνεργείων και 
εργαστηρίων γενικώς παροχής υπηρεσίας, 
β) Οργάνωση κοινού συσσιτίου, 
γ) Ίδρυση και λειτουργία βιβλιοθήκης. 

δ) Διοργάνωση πνευματικών, πολιτιστικών, καλλιτεχνικών και ψυ¬ 
χαγωγικών γενικώς εκδηλώσεων. 

ε. Δημιουργία αθλητικών χώρων και εγκαταστάσεων και. στον εξο¬ 
πλισμό αυτών. 

Άρθρο 2. 

Στέγαση - Εξοπλισμός. 

1. Οι Λέσχες και τα Παραρτήματά τους στεγάζονται σε οικήματα, τα 

οποία μισθώνονται από το Δημόσιο για το σκοπό αυτό ή σε οικήματα, 
στα οποία στεγάζονται κεντρικές ή περιφερειακές Υπηρεσίες του Υπουρ¬ 
γείου. (Άρθρο 21 Ν. 1481/84). I 

Οι Λέσχες των περιφερειών των Γ ενικών Αστυνομικών Διευθύνσεων 
Αττικής και Θεσσαλονίκης μπορεί να διαθέτουν αποθήκες και ψυκτικούς 
θαλάμους, για την κάλυψη των αναγκών τους, καθώς και την κάλυψη 
ομοίων αναγκών και άλλων Λεσχών της Ελληνικής Αστυνομίας, εφό¬ 
σον υπάρχει δυνατότητα. 

2. Οι δαπάνες προμήθειας των ειδών εξοπλισμού των Λεσχών και 
Παραρτημάτων τους βαρύνουν το δημόσιο, η δε προμήθειά τους γίνεται 
κατά τις οικείες διατάξεις. 

3. Συνηθισμένης χρήσης σκεύη (σερβίτσια, κουτάλια, πηρούνια 
κ.λπ.), τα οποία είναι απαραίτητα για την κάλυψη άμεσων αναγκών 
των Λεσχών, μπορούν να προμηθεύονται οι Λέσχες και με δαπάνες 
τους, οπότε τα είδη αυτά αποτελούν υλικό τους και εγγράφοντάι στο β' 
μέρος του Βιβλίου Υλικού. 

ΚΕΦΑΛΑΙΟ Β' 

ΟΡΓΑΝΩΣΗ - ΣΥΓΚΡΟΤΗΣΗ - ΟΡΓΑΝΑ ΛΕΣΧΩΝ 

Άρθρο 4. 

Οργάνωση και συγκρότηση Λεσχών. 

1. Στις Λέσχες της Ελληνικής Αστυνομίας αναπτύσσονται και λει¬ 
τουργούν: 

α) Πρατήρια, 
β) Κυλικεία, 
γ) Εστιατόρια, 
δ) Ψυχαγωγικά κέντρα. 

ε) Ξενώνες, κουρεία, λουτρά, πλυντήρια, καθαριστήρια και λοιπές μο¬ 
νάδες με παρεμφερείς δραστηριότητες. 

στ) Συνεργεία και εργαστήρια παροχής υπηρεσιών γενικώς.; 

2. Ανάλογα με τις δραστηριότητες και τις ανάγκες τους, οι Λέσχες 
και οι λειτουργούσες σ’ αυτές μονάδες μπορούν με διαταγή του Διευθυ- 
ντή της οικείας "Διεύθυνσης Αστυνομίας ή εξομοιούμενης Υπηρεσίας, 

στην οποία υπάγεται η Υπηρεσία που λειτουργεί η Λέσχη, να διαρθρώ¬ 
νονται σε Τμήματα και Γραφεία, των οποίων η λειτουργία και οι αρμο¬ 
διότητες υπαγορεύονται από τους γενικούς κανόνες της λογιστικής ή τις 
κρατούσες συναλλακτικές συνήθειες. 

Άρθρο 5. 

Πρατήρια. 

Τα πρατήρια των Λεσχών προσφέρουν είδη ατομικής και οικιακής 
χρήσης, είδη διατροφής, ένδυσης, υπόδησης και κάθε άλλο είδος χρή¬ 
σιμο για την κάλυψη των βιοτικών αναγκών, αναλάγως της παρουσια- 
ζόμενης ζήτησης. 

Άρθρο 6. 

Κυλικεία. 

1. Τα κυλικεία των Λεσχών προσφέρουν αφεψήματα, αναψυκτικά, 
ποτά και όλα .τα είδη καφενείου και ζαχαροπλαστείου, αναλόγως της 
παρουσιαζόμενης ζήτησης. 

2. Τα προσφερόμενα είδη και οι τιμές πώλησης αναγράφονται σε κα¬ 
τάλληλη πινακίδα, αναρτημένη σε εμφανές μέρος. 

Άρθρο 7. 

Εστιατόρια - Συσσίτιο. 

1. Τα εστιατόρια των Λεσχών λειτουργούν σε αίθουσες καταλλήλως 
διασκευασμένες. 

2. Συσσίτιο παρασκευάζεται με μέριμνα της Λέσχης, εάν υπάρχουν 
προϋποθέσεις παρασκευής του (αριθμός επιθυμούντος προσωπικού 
κ.λπ.), κατά την κρίση του Διευθυντή ή Διοικητή της Υπηρεσίας που 
υπάγεται η Λέσχη. 

3. Η ευθύνη της διαχείρισης και του ελέγχου του συσσιτίου ανήκει 
στη Λέσχη. 

4. Η αμοιβή του ιδιωτικού υπηρετικού προσωπικού παρασκευής συσ¬ 
σιτίου και εξυπηρέτησης γενικά των συσσιτούντων βαρύνει το Δημόσιο 
(Άρθρο 26 παρ. 4 Ν. 1481/84). 

Άρθρο 8. 

Ψυχαγωγικά Κέντρα. 

1. Τα ψυχαγωγικά κέντρα λειτουργούν σε χώρους, όπου και τα κυλι¬ 
κεία ή και σε ιδιαίτερο χώρο, ανάλογα με την παρουσιαζόμενη κίνηση. 

2. Τα κέντρα αυτά, κατάλληλα διασκευασμένα και εξοπλισμένα, πα¬ 
ρέχουν αναψυχή και ψυχαγωγία στα αναφερόμενα στο άρθρο 2 παρ. 1 
πρόσωπα, με τη διοργάνωση πνευματικών, πολιτιστικών, καλλιτεχνι¬ 
κών και ψυχαγωγικών γενικώς εκδηλώσεων (πραγματοποίηση διαλέ¬ 
ξεων, κινηματογραφικών προβολών, θεατρικών παραστάσεων, συναυ¬ 
λιών, χοροεσπερίδων, παιδικών εορτών, εκδρομών κ.λπ.). 

3. Στα ψυχαγωγικά κέντρα επιτρέπεται η διενέργεια των χαρακτηρι- 
ζομένων βάσει του Νόμου ως τεχνικών παιγνίων, μόνο για ψυχαγωγία 
και απαγορεύεται απόλυτα η διενέργεια αυτών «επί χρήμασι». 

4. Οι ώρες λειτουργίας των τεχνικών παιγνίων καθορίζονται από το 
Διευθυντή ή Διοικητή της Υπηρεσίας στην οποία λειτουργεί η Λέσχη, με 
τον περιορισμό ότι τα μηχανικά τεχνικά παίγνια και γενικά τα θορυ¬ 
βώδη απαγορεύεται να διενεργούνται κατά τις ώρες κοινής ησυχίας, 
όπως καθορίζονται από τις σχετικές διατάξεις. 

Άρθρο 9. 

Συνεργεία - Εργαστήρια - Λοιπές δραστηριότητες. 

1. Στις Λέσχες δύνανται, κατόπιν έγκρισης του Αρχηγού της Ελληνι¬ 
κής Αστυνομίας, να λειτουργούν συνεργεία και εργαστήρια παροχής 
υπηρεσιών και γενικώς να ασκούνται δραστηριότητες από τις αναφερό- 
μενες στο άρθρο 4 περ. ε'. 

2. Το τιμολόγιο των παρεχομένων υπηρεσιών καθορίζεται από το 


Διευθυντή ή Διοικητή της Υπηρεσίας που λειτουργεί η Λέσχη, σύμφωνα 
με τις υφιστάμενες διατάξεις. 

Άρθρο 10. 

Όργανα Λέσχης. 

1. Τα όργανα της Λέσχης είναι: 
α) Ο Διοικητής. 

β) Ο Διαχειριστής. 

γ) Ο Μερικός Διαχειριστής. 

δ) Το βοηθητικό Προσωπικό. 

2. Τα όργανα των Λεσχών, οι οποίες λειτουργούν στις έδρες των 
Διευθύνσεων Αστυνομίας ή εξομοιουμένων προς αυτές Υπηρεσιών, που 
έχουν αναπτύξει πρατήρια τροφίμων και λοιπών ειδών, με μεγάλο κύ¬ 
κλο εργασιών, ο οποίος διαπιστώνεται από τον ετήσιο ισολογισμό τους, 
είναι: 

α) Το Διοικητικό Συμβούλιο. 

β) Ο Διοικητής. 

γ) Ο Υπεύθυνος Οικονομικού. 

δ) Ο Υπεύθυνος Εκμετάλλευσης. 

ε) Ο Διαχειριστής. 

στ) Ο Μερικός Διαχειριστής. 

ζ) Ο Γραμματέας. 

η) Το βοηθητικό Προσωπικό. 

3. Στις Λέσχες, που έχουν αναπτυχθεί περισσότερες της μιας μονάδες 
(πρατήρια, κυλικεία, εστιατόρια κ.λπ.), μπορεί να ορίζονται για κάθε 
μία ή για περισσότερες από τις μονάδες αυτές ίδια όργανα, με διαταγή 
του Διευθυντή ή του Διοικητή της Υπηρεσίας στην οποία λειτουργεί η 
Λέσχη, εφόσον με τον τρόπο αυτό εξυπηρετείται καλύτερα η λειτουργία 
τους. 

4. Όλα τα όργανα, πλην των μελών του Διοικητικού Συμβουλίου, τε¬ 
λούν κάτω από ενιαία διοίκηση και υπάγονται στο Διοικητή της Λέσχης. 

5. Για τις περιφέρειες των Γενικών Αστυνομικών Διευθύνσεων Αττι¬ 
κής και Θεσσαλονίκης, το Διοικητικό Συμβούλιο της παραγράφου 2 του 
παρόντος άρθρου, χάριν ομοιομορφίας αποφάσεων, δύναται να είναι το 
ίδιο για κάθε περιφέρεια. 

Άρθρο 11. 

Διοικητής Λέσχης και 
Διοικητής Παραρτήματος Λέσχης. 

1. Η διοίκηση της Λέσχης Διεύθυνσης Αστυνομίας ή εξομοιούμενης 
προς αυτή Υπηρεσίας της Ελληνικής Αστυνομίας ανατίθεται με διαταγή 
του Διευθυντή αυτής στον Υποδιευθυντή και όταν υπάρχουν περισσότε¬ 
ροι στον κατώτερο ή νεότερο τούτων. 

Στην ίδια διοίκηση υπάγεται και το Παράρτημα της Λέσχης, το 
οποίο λειτουργεί στην έδρα της, εκτός αν ειδικοί λόγοι υπαγορεύουν τον 
ορισμό ίδιου Διοικητή γι’ αυτό. 

2. Η διοίκηση Λέσχης που λειτουργεί σε Υπηρεσία κατώτερη της 
Διεύθυνσης Αστυνομίας ή εξομοιούμενης προς αυτή Υπηρεσίας, καθώς 
και Παραρτήματος Λέσχης που λειτουργεί εκτός της έδρας της Λέσχης, 
ανατίθεται σε ανώτερο ή κατώτερο αξιωματικό, κατά τον ανωτέρω 
τρόπο. 

3. Το Διοικητή της Λέσχης ή Παραρτήματος αυτής απόντα ή κωλυό¬ 
μενο αναπληρώνει στα καθήκοντά του άλλος αξιωματικός, κατά τα 
ανωτέρω οριζόμενα. 

4. Ο Διοικητής της Λέσχης ή Παραρτήματος αυτής δεν απαλλάσσε¬ 
ται από τα λοιπά υπηρεσιακά του καθήκοντα, εκτός αν ειδικοί λόγοι επι¬ 
βάλλουν τούτο, κατά την κρίση του οικείου Διευθυντή της Δ/νσης Αστυ¬ 
νομίας ή εξομοιούμενης Υπηρεσίας. 

Άρθρο 12. 

Καθήκοντα Διοικητή Λέσχης και 
Διοικητή Παραρτήματος αυτής. 

Ο Διοικητής της Λέσχης και ο Διοικητής του Παραρτήματος αυτής 
έχουν τα ακόλουθα καθήκοντα: 

α) Διευθύνουν τις Λέσχες και ασκούν έλεγχο στο προσωπικό τους. 

β) Μεριμνούν για την εύρυθμη και ομαλή λειτουργία των Λεσχών, 
λαμβάνοντες ή εισηγούμενοι τα ενδεικνυόμενα σε κάθε περίπτωση μέ¬ 
τρα. 

γ)' Προβλέπουν τις ανάγκες των Λεσχών σε υλικά και εμπορεύματα 
και μεριμνούν έγκαιρα για την προμήθεια αυτών κατά τις διατάξεις της 
παρούσας απόφασης. 

δ) Δέχονται εμπορεύματα από καταστήματα ή εμπορικούς οίκους 
«επί παρακαταθήκη» και με ανάλογο κέρδος υπέρ των Λεσχών. 

ε) Ελέγχουν τα δικαιολογητικά αγοράς, τους σχετικούς λογαρια¬ 
σμούς και τα μηνιαία ισοζύγια, θεωρούντες αυτά με την υπογραφή τους, 
στ) Εκπροσωπούν τη Λέσχη σε δικαστικές και εξώδικες πράξεις, 
ζ) Αποφασίζουν για κάθε σε βάρος των εσόδων της Λέσχης δαπάνη, 
η οποία αφορά την εύρυθμη λειτουργία αυτής και εντός του καθοριζόμε¬ 
νου πάντοτε με απόφαση του Αρχηγού της Ελληνικής Αστυνομίας χρη¬ 
ματικού ποσού. Σαν τέτοιες λογίζονται και οι δαπάνες: 

(1) Για την καθαριότητα και τον εξωραϊσμό των χώρων των Λε¬ 
σχών. 

(2) Για την προμήθεια ή μίσθωση κάθε μέσου για την ψυχαγωγία του 
προσωπικού. 

(3) Για έξοδα δεξιώσεων κατά τις εορτές και τελετές. 

(4) Για την επισκευή μικροφθορών των χώρων των Λεσχών. 

(5) Για τη βελτίωση του συσσιτίου του προσωπικού κατά τις εορτές 
των Χριστουγέννων και του Πάσχα, καθώς και για τη διακόσμηση των 
χώρων των Λεσχών κατά τις εθνικές εορτές και λοιπές εκδηλώσεις της 
Ελληνικής Αστυνομίας. 

η. Αλληλογραφούν με τις διάφορες Υπηρεσίες και με κάθε φυσικό ή 
νομικό πρόσωπο για θέματα της Λέσχης. 

θ. Αριθμούν και θεωρούν τα βιβλία των Λεσχών, με εξαίρεση το ημε¬ 
ρολόγιο ταμείου και το βιβλίο διπλοτύπων αποδείξεων, τα οποία θεω¬ 
ρούνται από τους Διευθυντές ή Διοικητές Υπηρεσιών, στις οποίες λει¬ 
τουργούν όι Λέσχες. 

ι. Μεριμνούν για την έγκαιρη κατάθεση των διαθέσιμων χρηματικών 
ποσών στο Ταχυδρομικό Ταμιευτήριο ή Τράπεζα εντόκως και αναλό- 
γως του προσφερόμενου τόκου. 

,ια, Εισηγούνται την εκποίηση ειδών συσκευασίας, τα οποία δεν είναι 
αναγκαία για τις Λέσχες. Η εκποίηση διατάσσεται από το Διευθυντή ή 
Διοικητή της Υπηρεσίας στην οποία λειτουργεί η Λέσχη. 

ιβ. Μεριμνούν, μετά προηγούμενη γνωμάτευση τριμελούς από Αξιω¬ 
ματικούς επιτροπής, στην οποία μετέχει και ο εκτελών την Αστυκτηνια- 
τρική ή Υγειονομική Υπηρεσία της Ελληνικής Αστυνομίας Ιατρός και 
μετά από έγκριση του Διευθυντή της Δ.ιεύθυναης Αστυνομίας ή εξο- 
μοιούμενης Υπηρεσίας, στην οποία υπάγεται η Υπηρεσία που λειτουργεί 
η Λέσχη, για την καταστροφή αλλοιωθέντων τροφίμων, θραυσμένων 
υάλινων ειδών και αχρηστευθέντων ειδών συσκευασίας. Στην επιτροπή 
αυτή δεν μετέχουν ο Διοικητής και ο Διαχειριστής της Λέσχης. 

ιγ. Αποφασίζουν, με αιτιολογημένη έκθεσή τους, για την αναπροσαρ¬ 
μογή των τιμών σε περιπτώσεις υποτίμησης ή ανατίμησης ειδών, τα 
οποία προσφέρονται από τις Λέσχες και ενεργούν συγχρόνως απογραφή 
αυτών. 

ιδ. Ευθύνονται για πράξεις ή παραλείψεις και ειδικότερα όταν: 

(1) Δεν λαμβάνουν τα επιβαλλόμενα μέτρα για την αποτροπή ή επα¬ 
νόρθωση ανωμαλίας, της οποίας έλαβαν γνώση. 

(2) Δεν επιβλέπουν για την κανονική εκτέλεση των καθηκόντων των 
λοιπών οργάνων των Λεσχών, από τις πράξεις ή παραλείψεις των 
οποίων ήθελε προκύψει ζημιά σε βάρος της Λέσχης. 

(3) Προκύψει ζημιά σε βάρος της Λέσχης από οποιοδήποτε μέτρο, 
που διατάχθηκε απ’ αυτούς και είναι εκτός των ορίων των ισχυουσών 
διατάξεων. 

ιε. Λαμβάνουν τα κατάλληλα μέτρα και φροντίζουν, όποτε κρίνεται 
αναγκαίο, για την εξέταση των τροφίμων και λοιπών ειδών των Λεσχών 
από τους υπηρετούντες στην Ελληνική Αστυνομία αστυκτηνίατρους και 
χημικούς ή από άλλους ομολόγους τους κρατικούς υπαλλήλους. 

ιζ. Είναι υπεύθυνοι μαζί με τους διαχειριστές για τη συγκέντρωση 
των εισπραττόμενων καθημερινώς χρημάτων και τη διαφύλαξη αυτών. 

ιη. Λαμβάνουν κάθε απαραίτητο μέτρο ασφαλείας για την πρόληψη 
κλοπών και φθορών στα τρόφιμα και λοιπά είδη των Λεσχών και για 
την καλή συντήρηση των ειδών αυτών. 

ιθ. Δύνανται να περιορίζουν την αγοραζόμενη ποσότητα των ειδών 


από τους δικαιούμενους να αγοράζουν από τις Λέσχες, όταν αυτό επι¬ 
βάλλεται σε περιπτώσεις ανεπάρκειας. 

Άρθρο 13. 

Διαχειριστής Λέσχης και 
Διαχειριστής Παραρτήματος αυτής. 

1. Διαχειριστής Λέσχης ορίζεται κατώτερος Αξιωματικός ή Ανθυπα- 
στυνόμος ή Πολιτικός Υπάλληλος Κλάδου ΠΕ Διοικητικού - Οικονομι¬ 
κού - Λογιστικού ή ΤΕ και ΔΕ Διοικητικού - Λογιστικού,· με λογιστικές 
κατά προτίμηση γνώσεις, από τους υπηρετούντες στην έδρα αυτής, με 
διαταγή του Διευθυντή ή Διοικητή Υπηρεσίας στην οποία λειτουργεί η 
Λέσχη. 

2. Διαχειριστής Παραρτήματος Λέσχης ορίζεται Ανθυπαστυνόμος ή 
Αρχιφύλακας ή Πολιτικός Υπάλληλος Κλάδου ΠΕ Διοικητικού - Οικο¬ 
νομικού - Λογιστικού ή ΤΕ και ΔΕ Διοικητικού - Λογιστικού, με δια¬ 
ταγή του Διευθυντή ή Διοικητή της Υπηρεσίας στην οποία λειτουργεί η 
Λέσχη. Κατ’ εξαίρεση σε Παράρτημα, το οποίο λειτουργεί στην έδρα 
Λέσχης, τη διαχείριση ασκεί ο Διαχειριστής αυτής, εκτός εάν ειδικοί λό¬ 
γοι υπαγορεύουν το διορισμό ίδιου Διαχειριστή. 

3. Ο Διαχειριστής Λέσχης και ο Διαχειριστής Παραρτήματος αυτής 
δεν απαλλάσσονται από τα λοιπά υπηρεσιακά τους καθήκοντα και εναλ¬ 
λάσσονται στα καθήκοντά τους ανά τετράμηνο. 

Κατ’ εξαίρεση, προκειμένου για Λέσχες γενικώς με μεγάλο κύκλο ερ» 
γασιών και λογιστική απασχόληση, οι Διαχειριστές δύνανται με διαταγή 
του Διευθυντή ή Διοικητή της Υπηρεσίας στην οποία λειτουργεί η Λέ¬ 
σχη, να απαλλάσσονται από τα λοιπά υπηρεσιακά τους καθήκοντα και 
να εναλλάσσονται στα καθήκοντα των Διαχειριστών κατά μεγαλύτερα 
χρονικά διαστήματα. 

Άρθρο 14. 

Καθήκοντα Διαχειριστή Λέσχης και 
Παραρτήματος Λέσχης. 

Ο Διαχειριστής Λέσχης της Ελληνικής Αστυνομίας έχει τα ακόλουθα 
καθήκοντα: 

α) Κατευθύνει το προσωπικό της Λέσχης στην κανονική εκτέλεση 
των καθηκόντων του. 

β) Μεριμνά για την έγκαιρη και κανονική παραλαβή των διαφόρων 
ειδών από τους προμηθευτές. 

γ) Καταρτίζει και αναρτά σε εμφανές μέρος της Λέσχης τιμοκατά¬ 
λογο των παρεχομένων ειδών ή υπηρεσιών. Στα τυποποιημένα είδη δύ- 
ναται η τιμή να αναγράφεται επ’ αυτών. 

δ) Φροντίζει για την ασφάλεια και καλή συντήρηση των ειδών και 
επιβλέπει για την πρόληψη φθοράς ή βλάβης αυτών. 

ε) Διαχειρίζεται τα ειαπραττόμενα χρηματικά ποσά και γενικώς την 
περιουσία της Λέσχης και ενεργεί τις πληρωμές των αγοραζόμενων ει¬ 
δών. 

στ) Παρακολουθεί και παραλαμβάνει από τους ταμίες τις εισπράξεις 
της ημέρας από την πώληση ειδών ή παροχή υπηρεσιών, καταχωρίζει 
αυτές στα οικεία βιβλία και μηδενίζει μετά το πέρας της εργασίας τις 
ταμιακές μηχανές. 

ζ) Επιμελείται της καθαριότητας, τάξης και ευκοσμίας της Λέσχης. 

η) Εισηγείται στο Διοικητή της Λέσχης τα κατά την κρίση του μέτρα 
για την αρτιότερη λειτουργία της. 

θ) Τηρεί τα προβλεπόμενα από την παρούσα απόφαση βιβλία. 

ι) Διαφυλάττει σε ασφαλές χρηματοκιβώτιο τα ειαπραττόμενα χρή¬ 
ματα. Τα διαθέσιμα και μη αναγκαιούντα για τη λειτουργία της Λέσχης 
χρήματα καταθέτει, κατόπιν έγκρισης του Διοικητή αυτής, στο Ταχυ¬ 
δρομικό Ταμιευτήριο ή Τράπεζα εντόκως και με τίτλο «Λογαριασμός 
Λέσχης...» (Σημειώνεται η Υπηρεσία στην οποία λειτουργεί η Λέσχη). 
Αναλήψεις των χρημάτων ενεργούν από κοινού ο Διοικητής και ο Δια¬ 
χειριστής της Λέσχης ή οι αναπληρωτές τους, οι οποίοι νομιμοποιούνται 
προς αυτό με έγγραφο του Διευθυντή ή Διοικητή της Υπηρεσίας στην 
οποία λειτουργεί η Λέσχη προς το οικείο Ταχυδρομικό Ταμιευτήριο ή 
Τράπεζα. 

ια) Επιμελείται για την καλή συντήρηση των επίπλων και σκευών της 
Λέσχης και προκαλεί τον καταλογισμό των βλαβών και φθορών σε βά¬ 
ρος των υπαιτίων. 

ιβ) Μεριμνά για τη διάθεση των εμπορευμάτων κατά σειρά εισαγω¬ 
γής, ήτοι με τη μέθοδο «πρώτο εισερχόμενο - πρώτο εξερχόμενο», προς 
αποφυγή αλλοίωσης αυτών, 

ιγ) Ενεργεί στο τέλος κάθε έτους ή εκτάκτως, όταν παρίσταται προς 
αυτό ανάγκη, απογραφή όλων των προς πώληση προοριζόμενων εμπο¬ 
ρευμάτων σύμφωνα με το άρθρο 37 της παρούσας. Τα είδη καταχωρί¬ 
ζονται χωριστά στο βιβλίο απογραφών, στο οποίο σημειώνεται η ποσό¬ 
τητα, η τιμή κτήσης και η συνολική αξία της υπάρχουσας ποσότητας. Οι 
τυχόν διαπιστούμενες διαφορές αναγράφονται επίσης λεπτομερώς στο 
βιβλίο αυτό. Κατά την απογραφή των ειδών πρατηρίου παρίσταται ο 
Διοικητής της Λέσχης και ο Μερικός Διαχειριστής, όπου υπάρχει. 

ιδ) Ενημερώνει το Διοικητή της Λέσχης αμέσως σε περίπτωση ανατί¬ 
μησης ή υποτίμησης πωλουμένου εμπορεύματος, προκειμένου να γίνει 
απογραφή αυτού και παύει την πώληση του ανωτέρω εμπορεύματος μέ¬ 
χρι να περατωθεί η απογραφή. 

Άρθρο 15. 

Μερικός Διαχειριστής. 

1. Στις Λέσχες της Ελληνικής Αστυνομίας, στις οποίες έχουν ανα¬ 
πτυχθεί πρατήρια πώλησης ειδών διατροφής, ένδυσης και υπόδησης ή 
λειτουργεί συνεργείο - εργαστήριο παροχής υπηρεσιών με αυξημένη 
αγοραστική κίνηση και λογιστική απασχόληση, δύναται να ορίζεται Με¬ 
ρικός Διαχειριστής Πρατηρίου, με διαταγή του Διευθυντή ή Διοικητή 
της Υπηρεσίας στην οποία λειτουργεί η Λέσχη. 

2. Μερικός Διαχειριστής του Πρατηρίου αυτού ορίζεται Υπαστυνό- 
μος, Ανθυπαστυνόμος ή Αρχιφύλακας ή Πολιτικός Υπάλληλος Κλάδου 
Π.Ε. Διοικητικού - Οικονομικού - Λογιστικού ή ΤΕ και ΔΕ Διοικητικού 
- Λογιστικού, κατά προτίμηση με λογιστικές γνώσεις. Αυτός απαλλάσ¬ 
σεται από τα λοιπά αστυνομικά του καθήκοντα, μερικά ή ολικά, με δια¬ 
ταγή του Διευθυντή ή Διοικητή της Υπηρεσίας στην οποία λειτουργεί το 
Πρατήριο και αντικαθίσταται ανά εξάμηνο ή κατά μεγαλύτερα χρονικά 
διαστήματα, αν αυτό κρίνεται απαραίτητο. 

3. Ο Μερικός Διαχειριστής υπάγεται και αποδίδει λογαριασμό στο 
Διαχειριστή της Λέσχης. 

Άρθρο 16. 

Καθήκοντα Μερικού Διαχειριστή. 

1. Ο Μερικός Διαχειριστής του Πρατηρίου έχει τα ίδια γενικά καθή¬ 
κοντα με το Διαχειριστή Λέσχης, όπως αναφέρονται αυτά στο άρθρο 14 
και επί πλέον: 

α. Διαχειρίζεται τα προς πώληση είδη του Πρατηρίου, 
β. Μεριμνά για την κανονική εναποθήκευση και συντήρηση των ει¬ 
δών, καθώς και για την εξασφάλιση αυτών. 

γ. Ευθύνεται για την αναγραφή της τιμής πώλησης επί των πωλου- 
. μένων ειδών ή επί των αναρτημένων τιμοκαταλόγων. 

δ. Παρακολουθεί την κανονική εκτέλεση των καθηκόντων του προ¬ 
σωπικού του Πρατηρίου. 

ε. Παραδίδει τα εισπραττόμενα κάθε ημέρα χρήματα στο Διαχειριστή 
της Λέσχης αμέσως μετά το πέρας της εργασίας του. 

στ. Ευθύνεται για κάθε παρουσιαζόμενη ασυμφωνία μεταξύ εισπρα- 
χθέντων χρημάτων και του αθροίσματος των ταμιακών μηχανών. 

ζ. Καταγράφει με την ταμιακή μηχανή την αξία όλων των αγοραζο- 
μένων από κάθε πελάτη ειδών, με βάση την αναγραφόμενη σ’ αυτά 
τιμή. 

2. Σε περίπτωση διάθεσης ειδικού Διαχειριστή ταμιακής μηχανής, τα 
καθήκοντα της παρ. 1, περιπτώσεις ε' και ζ", ανατίθενται σ’ αυτόν. Στην 
περίπτωση αυτή ο Μερικός Διαχειριστής παρακολουθεί και ελέγχει την 
κανονική εγγραφή των τιμών όλων των πωλουμένων ειδών στην τα¬ 
μιακή μηχανή. 

Άρθρο 17. 

Βοηθητικό προσωπικό Λέσχης. 

1. Το βοηθητικό προσωπικό της Λέσχης αποτελείται: 

α. Από άνδρες και γυναίκες του προσωπικού του Υπουργείου Δημό¬ 


σιας Τάξης, που διατίθενται με διαταγή του Διευθυντή της οικείας Διεύ¬ 
θυνσης Αστυνομίας ή εξομοιούμενης προς αυτή Υπηρεσίας, στην οποία 
υπάγεται η Υπηρεσία που λειτουργεί η Λέσχη. Κατά τον ίδιο τρόπο, το 
προσωπικό αυτό απαλλάσσεται από τα άλλα του καθήκοντα, όταν οι 
ανάγκες της Λέσχης είναι αυξημένες. 

β. Από ιδιώτες, οι οποίοι προσλαμβάνονται, μισθοδοτούνται και απο¬ 
λύονται σύμφωνα με τις ισχύουσες σχετικές διατάξεις. 

γ. Από ιδιωτικό προσωπικό άλλης Υπηρεσίας του Υπουργείου Δημό¬ 
σιας Τάξης, αποσπώμενο στη Λέσχη. 

2. Το ιδιωτικό προσωπικό, το οποίο προσλαμβάνεται κατά τα ανω¬ 
τέρω με σχέση εργασίας ιδιωτικού δικαίου, διέπεται από πλευράς ωρών 
εργασίας και αντιμισθίας από τις ισχύουσες εκάστοτε διατάξεις. 

Άρθρο 18. 

Καθήκοντα βοηθητικού προσωπικού Λέσχης. 

1. Τα γενικά καθήκοντα του βοηθητικού προσωπικού (περιποιητών, 
καθαριστριών κ.λπ) είναι τα αντίστοιχα της ειδικότητάς του, κατά τα 
κοινώς κρατούντα. 

2. Τα ειδικά καθήκοντα του προσωπικού αυτού στον κύκλο της Λέ¬ 
σχης καθορίζονται, κατά τις ειδικές περιστάσεις, από το Διοικητή της 
Λέσχης. 

3. Το βοηθητικό προσωπικό ευθύνεται για κάθε φθορά των περιου¬ 
σιακών στοιχείων της Λέσχης ή βλάβη εκ προθέσεως των συμφερόντων 
αυτής. 

ΚΑΘΗΚΟΝΤΑ - ΑΡΜΟΔΙΟΤΗΤΕΣ ΟΡΓΑΝΩΝ ΛΕΣΧΩΝ 
ΤΟΥ ΑΡΘΡΟΥ 10 ΓΙΑΡΑΓΡ. 2 

Άρθρο 19. 

Διοικητικό Συμβούλιο. 

1. Το Διοικητικό Συμβούλιο ασκεί τη διοίκηση των Λεσχών, που 
αναφέρονται στην παράγρ. 2 του άρθρου 10 και είναι πενταμελές. Συ¬ 
γκροτείται με διαταγή του Αρχηγού της Ελληνικής Αστυνομίας και 
αποτελείται από: 

α. Ένα Αστυνομικό Διευθυντή, ο οποίος ασκεί τα καθήκοντα του 
Προέδρου. 

β. Ένα ανώτερο και ένα κατώτερο αξιωματικό. 

γ. Δύο κατώτερους Αστυνομικούς ή Πολιτικούς Υπαλλήλους, Κλά¬ 
δου ΠΕ Διοικητικού - Οικονομικού - Λογιστικού ή ΤΕ και ΔΕ Διοικητι¬ 
κού - Λογιστικού. 

Τα μέλη των περ. β και γ προτείνονται από το Διευθυντή της οικείας 
Διεύθυνσης Αστυνομίας ή εξομοιούμενης προς αυτή Υπηρεσίας, στην 
οποία υπάγεται η Υπηρεσία που λειτουργεί η Λέσχη. 

2. Τα μέλη του Διοικητικού Συμβουλίου πρέπει κατά προτίμηση να 
έχουν οικονομικές και λογιστικές γνώσεις. 

3. Η θητεία των μελών του Διοικητικού Συμβουλίου είναι διετής και 
αρχίζει με την έναρξη του οικονομικού έτους. Η αντικατάσταση των με¬ 
λών του Διοικητικού Συμβουλίου γίνεται με διαταγή του Αρχηγού της 
Ελληνικής Αστυνομίας σε περίπτωση μετάθεσης, προαγωγής ή εξαιρε¬ 
τικής υπηρεσιακής ανάγκης. 

4. Το Διοικητικό Συμβούλιο συνέρχεται τακτικά μεν, μια φορά το 
μήνα έκτακτα δε, όταν ο Πρόεδρος κρίνει αυτό αναγκαίο ή μετά από αί¬ 
τηση του Διοικητή της Λέσχης ή διαταγή του Αρχηγού. 

5. Το Διοικητικό Συμβούλιο θεωρείται σε απαρτία όταν είναι παρό¬ 
ντα τρία τουλάχιστον από τα μέλη του και οι αποφάσεις του λαμβάνο- 
νται κατά πλειοψηφία. Σε περίπτωση ισοψηφίας υπερισχύει η ψήφος του 
Προέδρου. 

Οι αποφάσεις διατυπώνονται σε πρακτικό, το οποίο υποβάλλεται στη 
Διεύθυνση Οικονομικών του Υπουργείου Δημόσιας Τάξης. 

6. Στις συνεδριάσεις του Διοικητικού Συμβουλίου μετέχει ο Διοικη¬ 
τής της Λέσχης, ως Εισηγητής, χωρίς ψήφο. 

7. Το Διοικητικό Συμβούλιο είναι υπεύθυνο για τη διαχείριση της πε¬ 
ριουσίας της Λέσχης και για την επίτευξη του σκοπού της. Ειδικότερα: 

α. Αποφασίζει για την προμήθεια των ειδών και προκηρύσσει διά μέ¬ 
σου του Διοικητή μειοδοτικούς διαγωνισμούς. ’ 

Επίσης αποφασίζει για τη σύναψη δανείων μετά από έγκριση του Αρ¬ 
χηγού της Ελληνικής Αστυνομίας. 

β. Δύναται με αιτιολογημένη απόφαση να εξουσιοδοτεί το Διοικητή 
για να συνάπτει αγορές χωρίς διαγωνισμό, όταν επιβάλλει αυτό το συμ¬ 
φέρον της Λέσχης. 

γ. Καθορίζει τις τιμές πώλησης των ειδών και αποφασίζει για κάθε 
τακτική δαπάνη, η οποία αφορά τη Λέσχη. 

δ. Εγκρίνει τις προτάσεις για προσλήψεις και απολύσεις του ιδιωτι¬ 
κού προσωπικού που ενεργούνται σύμφωνα με τις ισχύουαες διατάξεις. 

ε. Παρακολουθεί και ελέγχει τη διαχείριση του κεφαλαίου της Λέ¬ 
σχης, δικαιούμενο κάθε στιγμή να προβαίνει στον έλεγχο της διαχείρι¬ 
σης. 

στ. Ασκεί τη δικαστική και εξώδικη εκπροσώπηση της Λέσχης. 

Άρθρο 20. 

Διοικητής Λέσχης. 

1. Διοικητής Λέσχης της παρ. 2 του άρθρου 10 της παρούσας, ορίζε¬ 
ται, με διαταγή του Διευθυντή της Δ/νσης Αστυνομίας ή εξομοιούμενης 
Υπηρεσίας στην οποία υπάγεται η Υπηρεσία που λειτουργεί η Λέσχη, 
Αστυνομικός Υποδ/ντής, κατά προτίμηση με λογιστικές γνώσεις, ο 
οποίος απαλλάσσεται από τα άλλα αστυνομικά του καθήκοντα. 

Το Διοικητή απάντα ή κωλυόμενο αναπληρώνει άλλος ανώτερος Αξι¬ 
ωματικός, κατά τον ίδιο τρόπο. 

2. Ο Διοικητής πέρα από τα καθήκοντα που διαλαμβάνονται στις πα¬ 
ραγράφους ζ, ι, ιβ και ιγ του άρθρου 12 της παρούσας, έχει επιπλέον και 
τα εξής: 

α. Ευθύνεται για την απρόσκοπτη λειτουργία της Λέσχης και ενεργεί 
ως εκτελεστικό όργανο των αποφάσεων του Διοικητικού Συμβου¬ 
λίου. 

β. Ασκεί τα από το βαθμό του απορρέοντα δικαιώματα και εκτελεί τις 
υποχρεώσεις του, ως Προϊστάμενος Αστυνομικής Υπηρεσίας. 

γ. Παρακολουθεί, κατευθύνει, συντονίζει και ελέγχει τις ενέργειες του 
υπό τις διαταγές του προσωπικού. 

δ. Θεωρεί τα λογιστικά και διαχειριστικά βιβλία της Λέσχης και πα¬ 
ρακολουθεί το κανονικό των εγγραφών. 

ε. Παραλαμβάνει και θεωρεί τα τακτικά ή έκτακτα ισοζύγια και τους 
ισολογισμούς και αναφέρει στο Διοικητικό Συμβούλιο τις παρατηρήσεις 
του. 

Θεωρεί καθημερινά την ημερήσια ταμιακή κατάσταση και αναφέρει 
τακτικά στο Διοικητικό Συμβούλιο για την κίνηση της Λέσχης. 

στ. Ζητά τη σύγκληση του Διοικητικού Συμβουλίου για τη λήψη απο¬ 
φάσεων για ανεφοδιασμούς και υποβάλλει προτάσεις για την πρόσληψη 
και απόλυση ιδιωτικού προσωπικού. 

ζ. Λαμβάνει τα αναγκαία μέτρα και φροντίζει, όποτε κρίνει αναγκαίο, 
για την εξέταση των τροφίμων και λοιπών ειδών, από Αστυκτηνίατρους 
και Χημικούς. 

η. Μεριμνά για την έγκαιρη προμήθεια των απαιτούμενων ειδών της 
Λέσχης. 

θ. Εισηγείται στο Διοικητικό Συμβούλιο την εκποίηση ειδών, τα 
οποία δεν είναι αναγκαία για τη Λέσχη. 

ι. Είναι συνυπεύθυνος με τον Υπεύθυνο Οικονομικού και το Μερικό 
Διαχειριστή για τη συγκέντρωση των χρημάτων και διαφύλαξη αυτών. 

ια. Λαμβάνει τα κατά την κρίση του μέτρα ασφάλειας για την πρό¬ 
ληψη κλοπών. 

ιβ. Δύναται να περιορίζει την αγοραζόμενη ποσότητα ειδών από τους 
πελάτες, όταν αυτό υπαγορεύει λόγος ανεπάρκειας. 

Άρθρο 21. 

Υπεύθυνος Οικονομικού Λέσχης. 

Υπεύθυνος Οικονομικού ορίζεται με διαταγή του Διευθυντή της Διεύ¬ 
θυνσης Αστυνομίας ή εξομοιούμενης Υπηρεσίας στην οποία υπάγεται η 
Υπηρεσία που λειτουργεί η Λέσχη, Αστυνόμος ή Υπαστυνόμος ή Πολιτι¬ 
κός Υπάλληλος Κλάδου Π.Ε. Διοικητικού - Οικονομικού ή Λογιστικού, 
ο οποίος έχει τα ακόλουθα καθήκοντα. 

α. Εποπτεύει και ελέγχει όλες τις λεπτομέρειες των οικονομικών και 
λογιστικών διαδικασιών. 

β. Αξιολογεί, βελτιώνει και εκπονεί νέες οικονομικές διαδικασίες. 


γ. Παρακολουθεί τις ανάγκες της Λέσχης σε εμπορεύπματα και προ¬ 
τείνει στο Διοικητή της Λέσχης την έγκαιρη προμήθειά τους. 

6. Μαζί με το Διοικητή της Λέσχης ή την Επιτροπή προμηθειών, 
προβαίνουν στην απογραφή των ειδών, που ανατιμήθηκαν ή υποτιμή¬ 
θηκαν. 

ε. Μεριμνά για την έγκαιρη και κανονική παραλαβή των διαφόρων 
ειδών από τους προμηθευτές. 

στ. Φροντίζει για τη διαφύλαξη των εισπραττομένων χρημάτων σε 
ασφαλές χρηματοκιβώτιο και μέρος. 

ζ. Ενημερώνει το Διοικητή για την οικονομική και λογιστική κίνηση 
της Λέσχης. 

η. Γενικώς εκτελεί τις διαταγές του Διοικητή και απαλλάσσεται από 
τα άλλα υπηρεσιακά του καθήκοντα, όταν και όπως διαταγή του Διευ¬ 
θυντή ή Διοικητή της Υπηρεσίας, στην οποία υπάγεται η Λέσχη, ορίζει. 

Άρθρο 22. 

Υπεύθυνος Εκμετάλλευσης Λέσχης. 

Υπεύθυνος Εκμετάλλευσης ορίζεται με διαταγή του Διευθυντή της 
Διεύθυνσης Αστυνομίας ή εξομοιούμενης Υπηρεσίας, στην οποία υπάγε¬ 
ται η Υπηρεσία που λειτουργεί η Λέσχη, κατώτερος Αξιωματικός ή Πο¬ 
λιτικός Υπάλληλος Κλάδου Π.Ε. Διοικητικού - Οικονομικού - Λογιστι¬ 
κού ή Τ.Ε. Διοικητικού - Λογιστικού και προΐσταται όλων των τμημά¬ 
των, ήτοι τροφίμων, ιματισμού, ατομικής και οικιακής χρήσης κ.λπ, 
κρθώς επίσης των ταμείων και της αποθήκης και έχει τα ακόλουθα κα¬ 
θήκοντα: 

α. Φροντίζει για την καλή λειτουργία των τμημάτων και τοποθετεί το 
προσωπικό αναλόγως με τις ανάγκες αυτών. 

β. Παρακολουθεί την κίνηση των ειδών και βεβαιώνεται για την 
επάρκεια ή έλλειψη αυτών. 

γ. Ενημερώνει εγκαίρως τον Υπεύθυνο Οικονομικού για την αγορά 
ειδών, στα οποία παρουσιάζεται έλλειψη, καθώς και σε περίπτωση ανα¬ 
τίμησης ή υποτίμησης των πωλουμένων ειδών. 

δ. Παραλαμβάνει τα εμπορεύματα από την επιτροπή προμηθειών και 
φροντίζει για τη μεταφορά και τοποθέτηση αυτών στους χώρους του 
Πρατηρίου. 

ε. Φροντίζει για την καλή συντήρηση των ειδών, 
στ. Με βάση και οδηγό την κατάσταση τιμών πώλησης του Γ ραφείου 
Διαχείρισης - Λογιστηρίου - Κοστολόγησης, φροντίζει για την ανα¬ 
γραφή των τιμών επί των πωλουμένων ειδών ή για την ανάρτηση πινα¬ 
κίδων για τα είδη, στα οποία δεν είναι δυνατή η αναγραφή των τιμών. 

ζ. Παρακολουθεί τις εισπράξεις των ταμείων από τις πωλήσεις των 
ειδών. 

η. Μεριμνά για την παράδοση των εισπράξεων στο Μερικό Διαχειρι¬ 
στή. 

θ. Μεριμνά για την καθαριότητα των χώρων των τμημάτων, καθώς 
επίσης και για την καλή συντήρηση των επίπλων και σκευών. 

ι. Φροντίζει για τη διάθεση των εμπορευμάτων κατά τη σειρά εισα¬ 
γωγής, προς αποφυγή αλλοιώσεων, εφαρμόζοντας την αρχή: «πρώτο 
εισερχόμενο - πρώτο εξερχόμενο». 

ια. Εκτελεί γενικώς τις διαταγές του διοικητή της Λέσχης και τηρεί 
τα προβλεπόμενα από το άρθρο 41 παράγραφο 2 της παρούσας βιβλία. 

ιβ. Απαλλάσσεται από τα κύρια υπηρεσιακά του καθήκοντα, όταν και 
όπως διαταγή του Διευθυντή ή Διοικητή της Υπηρεσίας στην οποία υπά¬ 
γεται η Λέσχη ορίζει. 

Άρθρο 23. 

Διαχειριστής Λέσχης. 

Διαχειριστής ορίζεται με διαταγή του Διευθυντή της Διεύθυνσης 
Αστυνομίας ή εξομοιούμενης Υπηρεσίας, στην οποία υπάγεται η Υπηρε¬ 
σία που λειτουργεί η Λέσχη, κατώτερος Αξιωματικός ή Πολιτικός 
Υπάλληλος Κλάδου Π.Ε. Διοικητικού - Οικονομικού - Λογιστικού ή 
Τ.Ε. Διοικητικού - Λογιστικού με λογιστικές γνώσεις, ο οποίος έχει τα 
ακόλουθα καθήκοντα: 

α. Παρακολουθεί τη διαχειριστική κίνηση της Λέσχης, 
β. Τηρεί τα προβλεπόμενα από το άρθρο 41 της παρούσας βιβλία, 
γ. Ενεργεί τις πληρωμές των αγοραζομένων με πίστωση ειδών και 

υπογράφει τους σχετικούς τίτλους (επιταγές κ.λπ), τους οποίους προσυ¬ 
πογράφει και ο Διοικητής της Λέσχης. 

5. Μεριμνά για την ενέργεια της απογραφής στο τέλος του έτους ή 
εκτάκτως, όταν παρίσταται ανάγκη, καταρτίζοντας καταστάσεις απο- 
γραφομένων ειδών και κάθε άλλο έντυπο, απαραίτητο για τη διεξα¬ 
γωγή αυτής. 

ε. Καταχωρίζει τα αποτελέσματα της απογραφής στο βιβλίο απο- 
γραφών, 

στ. Συντάσσει και παραδίδει στον Υπεύθυνο Εκμετάλλευσης κατα¬ 
στάσεις τιμών πώλησης ειδών. 

ζ. Συντάσσει τα τακτικά και έκτακτα ισοζύγια καθώς και τον ετήσιο 
ισολογισμό μέσα στα χρονικά περιθώρια, τα οποία ορίζονται από την 
παρούσα απόφαση. 

η. Ελέγχει τις κατωτέρω καταστάσεις, οι οποίες εκδίδονται από το 
Λογιστήριο καθημερινά: 

(1) Κατάσταση ταμείου, στην οποία περιέχονται όλες οι εισπράξεις 
και πληρωμές της ημέρας. 

(2) Κατάσταση αγορών, στην οποία περιέχονται όλες οι αγορές με πί¬ 
στωση και μετρητά της ημέρας. 

(3) Κατάσταση πωλήσεων, στην οποία περιέχονται όλες οι εισπράξεις 
των ταμείων από πωλήσεις. 

θ. Παρακολουθεί την κίνηση των επιταγών, οι οποίες εκδίδονται για 
την πληρωμή των αγορασθέντων ειδών και μεριμνά για την κάλυψη αυ¬ 
τών. 

ι. Υποβάλει ιεραρχικά στο Διοικητή της Λέσχης τις παρατηρήσεις 
του για την οικονομική πορεία της Λέσχης και εισηγείται μέτρα για τη 
βελτίωση της οικονομικής θέσης αυτής. 

ια. Εκτελεί κάθε άλλη σχετική διαταγή του Διοικητή της Λέσχης και 
απαλλάσσεται από τα άλλα υπηρεσιακά του καθήκοντα, όταν και όπως 
διαταγή του Διευθυντή ή Διοικητή της Υπηρεσίας στην οποία λειτουργεί 
η Λέσχη ορίζει. 

Άρθρο 24. 

Μερικός Διαχειριστής Λέσχης. 

1. Μερικός Διαχειριστής ορίζεται με διαταγή του Διευθυντή της Διεύ¬ 
θυνσης Αστυνομίας ή εξομοιούμενης Υπηρεσίας, στην οποία υπάγεται η 
Υπηρεσία που λειτουργεί η Λέσχη, Υπαστυνόμος, Ανθυπαστυνόμος ή 
Αρχιφύλακας ή Πολιτικός Υπάλληλος Κλάδου Π.Ε. Διοικητικού - Οι¬ 
κονομικού - λογιστικού ή Τ.Ε. και Δ.Ε. Διοικητικού - Λογιστικού, ο 
οποίος έχει τα κατωτέρω καθήκοντα: 

α. Παραλαμβάνει καθημερινά και με απόδειξη τις εισπράξεις των τα¬ 
μείων. 

β. Τηρεί πρόχειρο βιβλίο Ταμείου, στο οποίο καταχωρίζει τις καθη¬ 
μερινές εισπράξεις και πληρωμές. 

γ. Ενεργεί τις πληρωμές των αγοραζομένων με μετρητά χρήματα ει¬ 
δών, κατόπιν εντολής του Διοικητή καθώς και τις πληρωμές προσωπι¬ 
κού. 

δ. Διαφυλάσσει σε ασφαλές χρηματοκιβώτιο τα εισπραττόμενα χρη¬ 
ματικά ποσά ή άλλες αξίες. Τα μη αναγκαία χρηματικά ποσά για τη λει¬ 
τουργία της Λέσχης καταθέτει ύστερα από έγκριση του Διοικητή στο 
Ταχυδρομικό Ταμιευτήριο ή Τράπεζα, σύμφωνα προς το άρθρο 14, πε¬ 
ρίπτωση Γ. 

ε. Μεριμνά για την έκδοση των ατομικών δελτίων (καρτών) εισόδου 
στις Λέσχες και τα Πρατήριά τους, τα οποία υπογράφει ο Διοικητής της 
Λέσχης. 

στ. Καταγράφει με την ταμιακή μηχανή την αξία όλων των αγοραζο¬ 
μένων από κάθε πελάτη ειδών, με βάση την αναγραφόμενη σ’ αυτά 
τιμή. 

ζ. Παραδίδει τα εισπραττόμενα κάθε ημέρα χρήματα και αμέσως 
μετά το πέρας της εργασίας του στο Διαχειριστή της Λέσχης. 

η. Απαλλάσσεται από τα λοιπά καθήκοντά του, εάν και όπως δια¬ 
ταγή του Διευθυντή ή Διοικητή της Υπηρεσίας στην οποία λειτουργεί η 
Λέσχη ορίζει. 

2. Σε περίπτωση διάθεσης Ειδικού Διαχειριστή ταμιακής μηχανής, 
τα καθήκοντα της παρ. 1, περιπτώσεις στ' και ζ\ ανατίθενται σ’ αυτόν. 
Στην περίπτωση αυτή ο Μερικός Διαχειριστής παρακολουθεί και ελέγ¬ 


χει την κανονική εγγραφή των τιμών όλων των πωλουμένων ειδών 
στην ταμιακή μηχανή. 

Άρθρο 25. 

Γραμματέας Λέσχης. 

Γραμματέας ορίζεται με. διαταγή του Διευθυντή της Διεύθυνσης 
Αστυνομίας ή εξομοιούμενης Υπηρεσίας, στην οποία υπάγεται η Υπηρε¬ 
σία που λειτουργεί η Λέσχη, κατώτερος Αστυνομικός ή Πολιτικός 
Υπάλληλος Κλάδου ΔΕ Διοικητικού - Λογιστικού, ο οποίος είναι άμεσος 
βοηθός του Διοικητή, παρέχει τη γραμματειακή υποστήριξη της Λέ¬ 
σχης και έχει τα κατωτέρω καθήκοντα: 

α. Χειρίζεται σύμφωνα με τις κείμενες διατάξεις όλα τα θέματα του 
προσωπικού της Λέσχης. 

β. Παραλαμβάνει, διανέμει και διεκπεραιώνει την εισερχόμενη αλλη¬ 
λογραφία. 

γ. Παραδίδει στο Διοικητή κάθε εισερχόμενο έγγραφο και στη συνέ¬ 
χεια στα αρμόδια Τμήματα και Γ ραφεία, σύμφωνα με τις εντολές του. 

δ. Μεριμνά για τη σύνταξη και υποβολή των μηνιαίων αναφορών. 

ε. Τηρεί το βιβλίο κίνησης του προσωπικού και κάθε άλλο υπηρε¬ 
σιακό βιβλίο της Γραμματείας. 

στ. Εκτελεί κάθε άλλο καθήκον, το οποίο ανατίθεται σ’ αυτόν με δια¬ 
ταγή του Διοικητή της Λέσχης. 

ζ. Από τα άλλα καθήκοντά του απαλλάσσεται, εάν και όπως με δια¬ 
ταγή του Διευθυντή. 

Άρθρο 26. 

Βοηθητικό προσωπικό Λεσχών. 

1. Το βοηθητικό προσωπικό των Λεσχών, Πρατηρίων κ.λπ στις πε¬ 
ριφέρειες των Γενικών Αστυνομικών Διευθύνσεων Αττικής και Θεσσα¬ 
λονίκης και Αστυνομικών Διευθύνσεων Νομού αποτελείται από τους 
αναφερόμενους στο άρθρο 17 της παρούσας και έχει τα καθήκοντα τα 
αναγραφόμενα στο άρθρο 18. 

2. Το προσωπικό αυτό απαλλάσσεται από τα άλλα καθήκοντά του με 
διαταγή του Διευθυντή της Υπηρεσίας, που λειτουργεί η Λέσχη, αν 
τούτο κρίνεται επιβεβλημένο. 

ΚΕΦΑΛΑΙΟ Γ’ 

ΕΛΕΓΧΟΣ - ΕΠΟΠΤΕΙΑ 

Άρθρο 27. 

Έλεγχος από Διοικητές Αξιωματικούς. 

1. Οι Διευθυντές Υπηρεσιών, στις οποίες λειτουργούν Λέσχες, ασκούν 
εποπτεία επί των Λεσχών και μεριμνούν για την ομαλή και εύρυθμη λει¬ 
τουργία τους, την οποία και ελέγχουν λαμβάνοντες ή εισηγούμενοι στη 
Διεύθυνση Οικονομικών του Υπουργείου Δημόσιας Τάξης τα κατά περί¬ 
πτωση κατάλληλα μέτρα. 

2. Οι Διευθυντές των Προϊσταμένων Υπηρεσιών κατά τις επιθεωρή¬ 
σεις ή επισκέψεις των Υπηρεσιών, στις οποίες λειτουργούν Λέσχες, 
ελέγχουν την κανονική λειτουργία αυτών, χωρίς να θεωρούν τα βιβλία. 

Άρθρο 28. 

Έλεγχος, εποπτεία από Οικονομικό Επιθεωρητή. 

1. Ο Οικονομικός Επιθεωρητής της Διεύθυνσης Οικονομικής Επιθε¬ 
ώρησης ενεργεί επιθεωρήσεις στις Λέσχες της Ελληνικής Αστυνομίας 
τακτικά μεν, μέχρι δύο φορές το χρόνο, έκτακτα δε, όταν υπάρχει ειδι¬ 
κός λόγος. 

2. Οι επιθεωρήσεις ενεργούνται προσωπικά από τον Επιθεωρητή ή 
από τους υπό τις διαταγές του Αξιωματικούς και διεξάγονται σύμφωνα 
με τις περί δημοσίων υπολόγων του Δημοσίου Λογιστικού.διατάξεις και 

τις ισχύουσες για τις προμήθειες διατάξεις, σε συνδυασμό με τα οριζό- 8. Οι επιτροπές προμηθειών υπογράφουν τα σχετικά δελτία παραγ- 


μενα στην παρούσα απόφαση. 

ΚΕΦΑΛΑΙΟ Δ' 

ΠΡΟΜΗΘΕΙΕΣ - ΣΥΜΒΑΣΕΙΣ - ΔΙΑΧΕΙΡΙΣΗ ΕΙΔΩΝ ΛΕΣΧΩΝ. 

Άρθρο 29. 

Προμήθειες.' 

1. Οι προμήθειες των ειδών κυλικείου γίνονται με μέριμνα των Δια¬ 
χειριστών των Λεσχών, με απευθείας συμφωνία με τους πωλητές αυτών 
και για ποσότητες οι οποίες καλύπτουν τις ανάγκες των κυλικείων για 
χρονικό διάστημα όχι μεγαλύτερο του μήνα. Κατ’ εξαίρεση οι προμή¬ 
θειες ειδών κυλικείου από Λέσχες, οι οποίες παρουσιάζουν αυξημένη κί¬ 
νηση, ενεργούνται από προμηθευτές - μειοδότες, που αναδεικνύονται 
για χρονικό διάστημα ενός (1) έτους, ύστερα από πρόχειρο μειοδοτικό 
διαγωνισμό, ο οποίος γίνεται από την επιτροπή προμηθειών της παρα¬ 
γράφου 3 του παρόντος άρθρου. 

2. Οι προμήθειες των ειδών Πρατηρίων, Συνεργείων, Εργαστηρίων 
κ.λπ ενεργούνται από τις επιτροπές προμηθειών ως ακολούθως: 

α. Με απευθείας συμφωνία με τους προμηθευτές, εφόσον η δαπάνη 
δεν υπερβαίνει, για μεν τα Πρατήρια του άρθρου 10 παρ. 2 της παρού¬ 
σας, το ποσό των 1.000.000 δρχ. για δε τα λοιπά το ποσό των 
300.000 δρχ. 

β. Με πρόχειρο μειοδοτικό διαγωνισμό, εφόσον η δαπάνη υπερβαίνει 
τα προαναφερθέντα, κατά περίπτωση, ποσά. Σε εξαιρετικές περιπτώσεις 
οι επιτροπές προμηθειών δύνανται να προβαίνουν σε προμήθειες ειδών 
με απευθείας συμφωνία με τους προμηθευτές και χωρίς διαγωνισμό, 
κατόπιν αιτιολογημένης προφορικής ή έγγραφης εισήγησης αυτών και 
μετά από έγκριση του Διοικητικού Συμβουλίου ή ελλείψει τούτου του 
Διευθυντή της οικείας Διεύθυνσης Αστυνομίας ή εξομοιούμενης Υπηρε¬ 
σίας, στην οποία υπάγεται η Υπηρεσία που λειτουργεί η Λέσχη, όταν 
αυτό επιβάλλει το συμφέρον της Λέσχης. 

Στις περιπτώσεις της προφορικής εισήγησης και έγκρισης επακολου¬ 
θεί και έγγραφη όμοια. 

3. Οι επιτροπές προμηθειών είναι τριμελείς, συγκροτούνται με δια¬ 
ταγή του Διευθυντή ή Διοικητή της Υπηρεσίας στην οποία λειτουργεί η 
Λέσχη, από Αξιωματικούς ή Ανθυπαστυνόμους, που υπηρετούν στην 
έδρα της Υπηρεσίας στην οποία λειτουργεί η Λέσχη. 

• Ο ανώτερος ή αρχαιότερος των μελών εκτελεί χρέη Προέδρου και η 
θητεία τους είναι διάρκειας μέχρις ενός έτους. 

Στις ανωτέρω επιτροπές δεν μετέχουν ο Διαχειριστής της Λέσχης και 
ο Μερικός Διαχειριστής Πρατηρίων. 

4. Η προμήθεια των διαφόρων ειδών πρέπει να γίνεται, κατά το δυ¬ 
νατό, απευθείας από τις πηγές παραγωγής τους χωρίς να παρεμβάλλο¬ 
νται άλλα πρόσωπα. Τα είδη να είναι άριστης ποιότητας και να παραδί- 
δονται, κατόπιν συμφωνίας, στα Πρατήρια. Στην έννοια της αρχικής 
πηγής περιλαμβάνεται και η εισαγωγή από το εξωτερικό. 

5. Η παραλαβή των προμηθευομένων ειδών ενεργείται από τις επι¬ 
τροπές προμηθειών του χρόνου παράδοσης αυτών, οι οποίες τα παραδί¬ 
νουν με πρωτόκολλο στους Διαχειριστές των Λεσχών ή στον Υπεύθυνο 
Εκμετάλλευσης, προκειμένου περί Λεσχών του άρθρου 10 παράγρ. 2. 

6. Κατά την παραλαβή ελέγχονται τα παραδιδόμενα και παραλαμ- 
βανόμενα τρόφιμα και είδη και αν δεν πληρούν τους όρους των προδια¬ 
γραφών ή τις ιδιότητες ή τους οργανοληπτικούς χαρακτήρες, οι οποίοι 
είχαν συμφωνηθεί, επιστρέφονται στους προμηθευτές. Στα παραλαμβα- 
νόμενα είδη διατροφής, όταν δημιουργούνται υπόνοιες νοθείας ή ακα- 
ταλληλότητας, λαμβάνονται δείγματα και αποστέλλονται προς εξέταση 
αρμοδίως. Αν από την εξέταση των δειγμάτων διαπιστωθεί ότι δεν πλη- 
ρούνται οι όροι του κανονισμού τροφίμων, τα είδη επιστρέφονται στους 
προμηθευτές και εφαρμόζονται οι ισχύουσες κατά περίπτωση σχετικές 
διατάξεις. 

7. Η κατακύρωση του αποτελέσματος των μειοδοτικών διαγωνι¬ 
σμών γίνεται από το Διευθυντή ή Διοικητή της Υπηρεσίας στην οποία 
λειτουργεί η Λέσχη. 


γελιών και τα δελτία εισαγωγής. 

Άρθρο 30 
Ειδικές Συμβάσεις 

Οι Λέσχες της Ελληνικής Αστυνομίας δύνανται να συμβάλλονται με 
απευθείας συμφωνία με εμπορικούς οίκους, βιοτεχνίες ή εμπορικά κα¬ 
ταστήματα, για την προμήθεια στο προσωπικό της Ελληνικής Αστυνο¬ 
μίας διαφόρων ειδών σε τιμές μικρότερες από τις τιμές του ελεύθερου 
εμπορίου. 

Άρθρο 31. 

Διακίνηση εμπορευμάτων. 

Η διακίνηση των εμπορευμάτων γίνεται με μεταφορικά μέσα που 
διατίθενται στις Λέσχες για το σκοπό αυτό με διαταγή της Δ/νσης 
Αστυνομίας ή εξομοιούμενης Υπηρεσίας, στην οποία υπάγεται η Υπηρε¬ 
σία στην οποία λειτουργεί η Λέσχη ή (1ε τα μεταφορικά μέσα διακίνησης 
των υλικών των Υπηρεσιών και των ατομικών εφοδίων του προσωπι¬ 
κού. Όταν αυτό δεν είναι δυνατό, η διακίνηση μπορεί να γίνεται με μι¬ 
σθωμένα από τις Λέσχες οχήματα. 

Άρθρο 32. 

Διαχείριση ειδών κυλικείου 

1. Η απόδοση της πρώτης ύλης ήτοι του καφέ, τεΐου, σοκολάτας, 
βουτύρου, τυριού κ.λπ. για την ( παρασκευή ροφημάτων, σάντουιτς 
κ.λπ., καθώς και η απόδοση των γλυκών κουταλιού και ποτών, κατά 
χιλιόγραμμο, καθορίζεται με διαταγή του Διοικητή της Λέσχης. 

Οι ποσότητες κατά μερίδα είναι οι καθοριζόμενες από τις ισχύουσες 
Αγορανομικές Διατάξεις. 

2. Για την παρακολούθηση των διατιθεμένων ειδών κυλικείου εκδί- 
δονται αριθμημένα δελτία (μπλοκ) για κάθε είδος, τα οποία χορηγού¬ 
νται υποχρεωτικά στους εξυπηρετούμενους. 

Άρθρο 33. 

Αυτόματοι πωλητές. 

Στις Λέσχες της Ελληνικής Αστυνομίας, δύναται να λειτουργούν αυ¬ 
τόματοι πωλητές αναψυκτικών και ροφημάτων, ύστερα από έγκριση 
της Διεύθυνσης Οικονομικών του Υπουργείου Δημόσιας Τάξης. Οι τιμές 
των προαφερόμενων ειδών καθορίζονται με απόφαση του Διευθυντή της 
Διεύθυνσης Αστυνομίας ή εξομοιούμενης Υπηρεσίας, στην οποία υπάγε¬ 
ται η Υπηρεσία που λειτουργεί η Λέσχη, με ποσοστά κέρδους 2 -10%. 

Ο 

® Άρθρο 34. 

Τιμές πώλησης ειδών και προσφοράς υπηρεσιών. 

1. Κυλικείων: 

Η τιμή πώλησης των προαφερόμενων από τα κυλικεία ειδών καθορί¬ 
ζονται από το Διευθυντή της Διεύθυνσης Αστυνομίας ή εξομοιούμενης 
Υπηρεσίας, στην οποία υπάγεται η Υπηρεσία, που λειτουργεί η Λέσχη. 
Τα ποσοστά κέρδους των κυλικείων κυμαίνονται από 2 - 10%. 

2. Πρατηρίων: 

Η τιμή πώλησης κάθε είδους, καθορίζεται με διαταγή του Διευθυντή 
της Διεύθυνσης Αστυνομίας ή εξομοιούμενης Υπηρεσίας, στην οποία 
υπάγεται η Υπηρεσία που λειτουργεί το πρατήριο, με ποσοστό κέρδους 
κυμαινόμενο από 2 - 10%. 

Στις Λέσχες, που υπάρχει Διοικητικό Συμβούλιο, ο καθορισμός της 
τιμής πώλησης των ειδών με το ως άνω ποσοστό κέρδους (2-10%) γί¬ 
νεται από αυτό. 

3. Οι κατά τον ανωτέρω τρόπο διαμορφούμενες τιμές, στρογγυλο- 
ποιούνται στην αμέσως πλησιέστερη, επόμενη ή προηγούμενη μονάδα, 
αναλόγως προς τα ενδιάμεσα εκατοστά της μονάδας. 

4. Κατά τον ίδιο τρόπο καθορίζονται οι τιμές υπηρεσιών, προσφερο- 


Φε*-. 

μένων από τα λειτουργούντα στις Λέσχες κουρεία, πλυντήρια, στεγνο- 
καθαριστήρια κ.λπ. 

ΚΕΦΑΛΑΙΟ Ε' 

ΠΟΡΟΙ ΛΕΣΧΩΝ - ΑΠΟΓΡΑΦΗ - ΔΙΑΘΕΣΗ ΚΕΡΔΩΝ - ΙΣΟΛΟΓΙ¬ 
ΣΜΟΣ 

Άρθρο 35. 

Πόροι Λεσχών 

Οι πόροι των Λεσχών προέρχονται: 

α. Από τα πραγματοποιούμενα κέρδη από την πώληση των ειδών 
στα Κυλικεία και Πρατήρια, ως και από την παροχή υπηρεσιών και 
δραστηριοτήτων των Λεσχών που μνημονεύονται στο άρθρο 4 της πα¬ 
ρούσας. 

β. Από την εκποίηση των μη αναλισκόμενων ειδών του συσσιτίου. 

γ. Από την εκποίηση ειδών συσκευασίας και υλικών γενικά, τα οποία 
δεν είναι αναγκαία για τη λειτουργία των Λεσχών. 

δ. Από κρατήσεις των αποδοχών του αστυνομικού προσωπικού, που 
ορίζονται με απόφαση του Αρχηγού της Ελληνικής Αστυνομίας (άρθρο 
36 παρ. 2 περίπτ. ή Ν. 1481/84). 

ε. Από δωρεές και επιχορηγήσεις σε χρήμα ή είδος. 

Άρθρο 36. 

Ετήσιος ισολογισμός. 

Στο τέλος κάθε έτους συντάσσεται από τους Διαχειριστές των Λε¬ 
σχών ο ετήσιος ισολογισμός, στον οποίο αναλυτικά αναφέρονται τα 
έσοδα και έξοδα του έτους και ο οποίος, υπογραφόμενος από το Διαχει¬ 
ριστή και Διοικητή της Λέσχης, υποβάλλεται εντός του μήνα Φεβρουά¬ 
ριου του επόμενου έτους στη Διεύθυνση Οικονομικών του Υπουργείου 
Δημόσιας Τάξης για έλεγχο. 

Άρθρο 37. 

Απογραφή. . 

1. Απογραφή των ειδών Κυλικείων και Πρατηρίων των Λεσχών 
ενεργείται από το Διοικητή και το Διαχειριστή αυτών, τακτικά μεν την 
31 Δεκεμβρίου κάθε έτους, έκτακτα δε κατόπιν διαταγής του Διευθυντή 
της οικείας Διεύθυνσης Αστυνομίας ή εξομοιούμενης Υπηρεσίας, στην 
οποία υπάγεται η Υπηρεσία που λειτουργεί η Λέσχη, όταν ήθελε κριθεί 
αναγκαίο από τον ίδιο ή μετά από πρόταση του Διευθυντή ή Διοικητή 
της Υπηρεσίας, στην οποία λειτουργεί η Λέσχη ή του Διοικητή της Λέ¬ 
σχης. Πάντοτε συντάσσεται σχετικό πρακτικό. 

2. Απογραφή των ειδών διατροφής, ένδυσης και υπόδησης των Πρα¬ 
τηρίων του άρθρου 10 παραγ. 2 ενεργείται κατά τα ανωτέρω από τρι¬ 
μελή από Αξιωματικούς επιτροπή, η οποία ορίζεται από το Διευθυντή ή 
Διοικητή της Υπηρεσίας, στην οποία λειτουργεί η Λέσχη και συντάσσε- 
ται σχετικό πρακτικό. Στην επιτροπή αυτή προεδρεύει ο ανώτερος ή αρ¬ 
χαιότερος αξιωματικός. Ως τρίτο μέλος της επιτροπής μπορεί να ορισθεί 
Πολιτικός Υπάλληλος Κλάδου Π.Ε. Διοικητικού - Οικονομικού - Λογι¬ 
στικού ή Τ.Ε. και Δ.Ε. Διοικητικού - Λογιστικού. 

3. Στα πρακτικά καταχωρίζονται τα εισαχθέντα είδη, τα διατεθέντα 
και τα εναπομείναντα αδιάθετα. Τα διαπιστούμενα πλεονάσματα αποτε¬ 
λούν είδη της Λέσχης και εγγράφονται στο βιβλίο αποθήκης αυτής. Τα 
χρηματικά πλεονάσματα εγγράφονται ως έσοδα της Λέσχης. 

4. Εάν κατά την απογραφή διαπιστωθούν ελλείμματα: 

α. Αναγράφονται τα ελλείμματα λεπτομερώς στο πρακτικό. 

β. Κατονομάζονται οι υπαίτιοι αυτών. 

γ. Γίνεται μνεία αν οι υπαίτιοι αποδέχονται τον καταλογισμό σε βά¬ 
ρος τους. 

δ. Σε περίπτωση άρνησής τους προτείνεται τρόπος κάλυψης των ελ¬ 
λειμμάτων και οι παραπέρα ενέργειες. 

5. Ο Διευθυντής ή Διοικητής της Υπηρεσίας, στην οποία λειτουργεί η 
Λέσχη, αφού λάβει το πρακτικό, ενεργεί τα παρακάτω: 

α. Θέτει αυτό στο αρχείο, αν δεν διαπιστώνεται ανωμαλία ή αν οι 
υπαίτιοι των ελλειμμάτων αποδέχονται τον καταλογισμό σε βάρος τους 
και δεν προκύπτει γι’ αυτούς ποινική ή πειθαρχική ευθύνη. 


β. Σε περίπτωση κατά την οποία οι υπαίτιοι δεν αποδέχονται τον κα¬ 
ταλογισμό των ελλειμμάτων σε βάρος τους ή ανακύπτει γι’ αυτούς ποι¬ 
νική ή πειθαρχική ευθύνη: 

(1) Διατάσσει α /,ογα με την περίπτωση την ενέργεια ένορκης διοι¬ 
κητικής εξέτασης (Ε.Δ.Ε.) ή προφορικής εξέτασης. Στην περίπτωση 
ποινικού αδικήματος, εφαρμόζονται τα από την Ποινική Δικονομία ορι¬ 
ζόμενα. 

(2) Υποβάλλει το πρακτικό με τη δικογραφία της Ε.Δ.Ε. ή το αποτέ¬ 
λεσμα της εξέτασης και τις προτάσεις του ιεραρχικά στον Αρχηγό της 
Ελληνικής Αστυνομίας, ο οποίος αποφασίζει για την πειθαρχική δίωξη 
των υπαιτίων και τον τρόπο κάλυψης των ελλειμμάτων. 

6. Σε περίπτωση κατά την οποία για τα βεβαιούμενα ελλείμματα δεν 
διαπιστώνεται υπαιτιότητα των αρμοδίων, ο Αρχηγός της Ελληνικής 
Αστυνομίας δύναται να καταλογίσει αυτά σε βάρος των εσόδων της Λέ- 

®χηί· 

7. Η απογραφή ενεργείται σύμφωνα με τους κανόνες της λογιστικής 
και με τη μέθοδο της κατώτερης τιμής, ήτοι: 

Με την τιμή κτήσης, εάν αυτή είναι μικρότερη από την τρέχουσα 
τιμή, ή με την τρέχουσα τιμή, εάν αυτή είναι μικρότερη από την τιμή 
κτήσης. 

Τα αποτελέσματα της απογραφής καταχωρίζονται στο βιβλίο απο- 
γραφών. 

Άρθρο 38. 

Διάθεση πλεονασμάτων. 

Τα τυχόν προκύπτοντα οικονομικά πλεονάσματα των Λεσχών της 
Αστυνομίας διατίθενται με απόφαση του Υπουργού Δημόσιας Τάξης για 
ενίσχυση της λειτουργίας των παιδικών κατασκηνώσεων και την ικανο¬ 
ποίηση πολιτιστικών και εκπαιδευτικών αναγκών του προσωπικού του 
Υπουργείου Δημόσιας τάξης (άρθρο 32 παρ. 2 Ν. 1481/84, όπως 
αντικαταστάθηκε με άρθρο 1 παρ. 6 Ν. 1590/86). 

Άρθρο 39. 

Δανειοδότηση Λεσχών. 

1. Οι Λέσχες με απόφαση του Διοικητικού Συμβουλίου τους, και 
όπου δεν λειτουργεί τέτοιο Συμβούλιο με διαταγή τού Διευθυντή ή Διοι¬ 
κητή της Υπηρεσίας στην οποία αυτές λειτουργούν, δύνανται να χορη¬ 
γούν δάνεια για την κάλυψη λειτουργικών αναγκών νεοϊδρυομένων Λε¬ 
σχών. 

.2, Το δάνειο χορηγείται ατόκως, οι δε λεπτομέρειες χορήγησης και 
καταβολής αυτού καθορίζονται με διαταγή του Διευθυντή της Διεύθυν¬ 
σης Οικονομικών του Υπουργείου Δημόσιας Τάξης. 

Άρθρο 40. 

Επίδομα λαθών. 

Στους Υπεύθυνους Εκμετάλλευσης, στους Διαχειριστές και στους 
Μερικούς Διαχειριστές Λεσχών της παραγράφου 2 του άρθρου 10 της 
παρούσας παρέχεται επίδομα λαθών κατά μήνα σε βάρος των εσόδων 
της Λέσχης, εφόσον προβλέπεται και για τους διαχειριστές χρηματικού 
του δημοσίου και σε ίδιο ποσοστό επί του βασικού μισθού. 

Άρθρο 41. * 

Τηρούμενα βιβλία. 

1. Οι Λέσχες της Ελληνικής Αστυνομίας τηρούν τα κάτωθι βιβλία: 

α. Ημερολόγιο Ταμείου. 

β. Διπλοτύπων Αποδείξεων. 

γ. Αγορών. 

δ. Πωλήσεων. 

ε. Αποθήκης. 

στ. Υλικού. 

ζ, Απογραφών και Ισολογισμού. 

2. Οι Λέσχες, οι οποίες διατηρούν πρατήρια και κυλικεία που δεν 
υπάγονται στα πρατήρια της επομένης παραγράφου τηρούν επιπλέον γι’ 
αυτά τα παρακάτω βιβλία. 

α. Χρεωπιστώσεων Ειδών Αποθήκης Πρατηρίου - Κυλικείου, 
β. Τριπλότυπων Διατακτικών Χρεώσεων Πρατηρίου - Κυλικείου, 
γ. Τριπλότυπων Διατακτικών Πιστώσεων Πρατηρίου - Κυλικείου, 
δ. Τριπλότυπων Δελτίων Ανατίμησης - Υποτίμησης Ειδών, 
ε. Τριπλότυπων Εισπράξεων. 

Τα ανωτέρω βιβλία τηρούνται από τα πρατήρια και κυλικεία, εφόσον 
γι’ αυτά έχει ορισθεί ίδιος διαχειριστής ή μερικός διαχειριστής. 

3. Τα πρατήρια των Λεσχών του άρθρου 10 παρ. 2 της παρούσας τη¬ 
ρούν ίδια βιβλία, τα οποία προβλέπονται από τη λογιστική ως βιβλία Γ’ 
κατηγορίας. 

Τα βιβλία αυτά είναι: 
α. Ημερολόγιο Ταμείου, 
β. Ημερολόγιο Διαφόρων Πράξεων, 
γ. Ημερολόγιο Συγκεντρωτικό, 
δ. Αγορών, 
ε. Πωλήσεων. 

στ. Γενικό καθολικό. . 

η. Απογραφών και Ισολογισμού, 
θ. Υλικού, 
ι. Αποθήκης. 

Αντί των βιβλίων των εδαφίων ζ και ι μπορούν να τηρούνται αντί¬ 
στοιχες καρτέλες. ' 

4. ’Γο βιβλίο Υλικού χωρίζεται σε Α' και Β' μέρος και στο μεν Α' μέ¬ 
ρος καταχωρίζονται τα αγοραζόμενα έπιπλα, σκεύη κ.λπ. υλικά, τα 
όποια αγοράζονται με δαπάνες του Δημοσίου, στο δε Β'ι μέρος καταχω¬ 
ρίζονται τα υλικά που αγοράζονται με δαπάνες της Λέσχης. 

5. Τα βιβλία των προηγουμένων παραγράφων τηρούνται σύμφωνα 
με τον τύπο που καθορίζεται με τη σχετική Κανονιστική Διαταγή του 
Αρχηγού και τους γενικούς κανόνες της λογιστικής. Μέχρι την κατά τα 
ανωτέρω τυποποίησή τους, θα εξακολουθήσουν να τηρούνται σύμφωνα 
με τις προϊσχύουσες διατάξεις. 

6. Εφόσον οι ανάγκες των Λεσχών επιβάλλουν την τήρηση και άλ¬ 
λων βιβλίων, οι Υπηρεσίες στις οποίες υπάγονται αυτές υποβάλλουν αι¬ 
τιολογημένες προτάσεις στο Υπουργείο Δημόσιας Τάξης και αποφασίζει 
επ’ αυτών ο Αρχηγός της Ελληνικής Αστυνομίας. 

Άρθρο 42. 

Σφραγίδα Λέσχης. 

Κάθε Λέσχη τηρεί δική της σφραγίδα όμοια με τη σφραγίδα των άλλων 
Υπηρεσιών της Ελληνικής Αστυνομίας (διαστάσεις, σχήμα, κύκλοι), 
σύμφωνα με τις ισχύουσ?ς διατάξεις. 

Άρθρο 43. 

Περιουσία καταργουμένων Λεσχών. 

1. Λέσχες της Ελληνικής Αστυνομίας, καταργούμενες σύμφωνα με 
το άρθρο 1 παράγρ. 3 της παρούσας, παύουν να υπάρχουν από της κοι¬ 
νοποίησης σ’ αυτές, της απόφασης για κατάργηση και διακόπτεται κάθε 
παραπέρα δραστηριότητά τους. 

2. Η εκκαθάριση των περιουσιακών στοιχείων των καταργουμένων 
Λεσχών, μετά από απογραφή αυτών, ενεργείται ως εξής: 

α. Εκποιούνται τα κατεχόμενα αδιάθετα είδη·από την επιτροπή προ¬ 
μηθειών του άρθρου 29 παράγρ. 3 και το προϊόν αυτών φέρεται ως 
έσοδο. 

β. Διατίθενται τα ανήκοντα στο Δημόσιο υλικά στις Υπηρεσίες στις 
οποίες λειτουργούν οι Λέσχες ή σε άλλες Υπηρεσίες ή σε άλλες Λέσχες, 
κατά τις ανάγκες αυτών, με διαταγή του Διευθυντή της Διεύθυνσης Οι¬ 
κονομικών του Υπουργείου Δημόσιας Τάξης. 

γ. Διατίθενται τα ανήκοντα στις Λέσχες υλικά σε άλλες Λέσχες με 
διαταγή του Διευθυντή της Διεύθυνσης Οικονομικών. 

δ. Συντάσσεται έκτακτος ισολογισμός, ο οποίος υποβάλλεται στη 
Διεύθυνση Οικονομικών του Υπουργείου Δημόσιας Τάξης, η οποία με 


διαταγή της,διαθέτει το ενεργητικό υπόλοιπο,για ενίσχυση άλλης 1 Λέ- 

'οχηί· ' ■ ■· , 

» 

Άρθρο 44. 

Κάρτες εισόδου στα Πρατήρια τροφίμων. 

1. Η είσοδος στα πρατήρια τροφίμων των Λεσχών της Ελληνικής 
Αστυνομίας του αστυνομικού και πολιτικού προσωπικού του Υπουρ¬ 
γείου Δημόσιας Τάξης, που είναι σε ενέργεια ή σύνταξη, επιτρέπεται με 
την επίδειξη του δελτίου ταυτότητάς του, εφόσον απ’ αυτό αποδεικνύε- 
ται η ιδιότητά τους, διαφορετικά με κάρτα εισόδου. 

2. Επίσης, στα πρατήρια αυτά επιτρέπεται η είσοδος των μελών της 
οικογένειας του ανωτέρω προσωπικού, εφόσον συνοδεύονται ή είναι εφο¬ 
διασμένα με κάρτα εισόδου. 

3. Η κάρτα εισόδου εκδίδενται ατελώς από το Διοικητή της Λέσχης 
και περιέχει τα στοιχεία ταυτότητας του δικαιούχου, με μνεία της ιδιό¬ 
τητας αυτού (υπάλληλος ή συνταξιούχος Υ.Δ.Τ. ή βαθμός συγγένειας 
και με ποιο συγκεκριμένο πρόσωπο της παρ. 1 του παρόντος άρθρου). 

Άρθρο 45. 

Δωρεές εμπορευμάτων με μορφή δειγμάτων.. 

1. Οι δωρεές εμπορευμάτων με μορφή δειγμάτων χωρίς αξία ή άλλα 
δώρα, τα οποία δίδονται στις Λέσχες, Πρατήρια κ.λπ. εμπίπτουν στις 
διατάξεις του άρθρου 35 περίπτωση ε και αποτελούν πόρο των Λεσχών. 

2. Η αξία των ειδών αυτών, τα οποία αποτελούν έσοδα της Λέσχης, 
εκτιμάται από την επιτροπή προμηθειών του άρθρου 29 της παρούσας. 

3. Στις δωρεές εμπορευμάτων με μορφή δειγμάτων χωρίς αξία δεν 
περιλαμβάνονται τα χορηγούμενα δωρεάν τεμάχια ειδών υπό μορφή έκ¬ 
πτωσης. Τα είδη αυτά αποδίδονται στην κατανάλωση, πωλούνται κανο¬ 
νικά κάι η αξία τους μειώνει το κόστος προμήθειας. 

Άρθρο 46. 

Ώρες λειτουργίας των Λεσχών. 

Οι ώρες λειτουργίας των Λεσχών και Παραρτημάτων τους καθορίζο¬ 
νται με διαταγές των Διευθυντών και Διευθύνσεων της Αστυνομίας ή 
εξομοιουμένων Υπηρεσιών, στις οποίες υπάγονται οι Υπηρεαίες που λει¬ 
τουργούν οι Λέσχες και τα Παραρτήματά τους. 

Άρθρο 47. 

Λειτουργία - Υπαγωγή Αστυνομικού Πρατηρίου τροφίμων. 

Το Αστυνομικό πρατήριο τροφίμων κ.λπ. ειδών που ιδρύθηκε με την 
29957 Φ. 252.2/8.8.1979 (ΦΕΚ Β’ 1008) απόφαση του Υπουργού 
Δήμόσιας Τάξης, εφεξής θα λειτουργεί σύμφωνα με τις διατάξεις της 
παρούσας και θα υπάγεται στη Λέσχη της Δ/νσης Αστυνομίας Αθηνών. 

Γ · ■ 

Άρθρο 48. 

Υπηρεσίες στις οποίες λειτουργούν Λέσχες. 

Οι Υπηρεσίες στις οποίες ιδρύονται και λειτουργούν Λέσχες, είναι οι 
ακόλουθες: 

1. Υπηρεσία Ασφάλειας Προέδρου Δημοκρατίας. 

2. Υπηρεσία Ασφάλειας Βουλής των Ελλήνων. 

3. 5ο Τμήμα Εσωτερικών Λειτουργιών της Δ/νσης Προσωπικού του 

Υ.Δ. Τάξης (Κατεχάκη 1). * '■ 

4. ' Διευθύνσεις Αστυνομίας Αθηνών, Πειραιώς, Ανατολικής και Δυτι¬ 
κής Αττικής και Δ/νσεις Τροχαίας, Αστυνομικών Επιχειρήσεων και 
Αγορανομίας της Γ.Α.Δ.Α. 

5. Υποδ/νση Τεχνικών Εφαρμογών Νότιας Ελλάδας (ΥΤΕΝΕ). 

6. Υποδ/νση Μεταγωγών Δικαστηρίων Αθηνών της Δ/νσης Αστυ¬ 
νομίας Αθηνών. 

7. Τμήμα Αλλοδαπών Αμαρουσίου της Υποδ/νσης Ασφάλειας Ανα¬ 
τολικής Αττικής. 

8. Αστυνομικό Τμήμα Υπηρεσίας Αστυνόμευσης Κρατικού Αερολι¬ 
μένα Αθηνών (ΥΑΚΑ). 

9. Τμήμα Μεταγωγών Δικαστηρίων Πειραιά της Δ/νσης Αστυνο¬ 
μίας Πειραιά. 

10. Τμήμα Επιχειρήσεων της Υποθ/νσης Γενικής Αστυνόμευσης 
της Δ/νσης Τάξης της Γενικής Αστυνομικής Δ/νσης Θεσσαλονίκης 
(ΓΑΔΘ). 

11. Διεύθυνση Τάξης της Γενικής Αστυνομικής Διεύθυνσης Θεσσα¬ 
λονίκης (ΓΑΔΘ). 

12. Υποδ/νση Μεταγωγών - Δικαστηρίων της ΓΑΔΘ. 

13. Υπηρεσία Ε.Φ.Φ. Κορυδαλλού. 

14. Σχολή Αστυφυλάκων Αθηνών και Παραρτήματα αυτής στην 
Αμυγδαλέζα και Ρέθυμνο Κρήτης. 

15. Τμήμα Τροχαίας και Διοικητικής Υποστήριξης της Αστυν. Δ/ 
νσης Αχαΐας. 

16. Αστυνομικές Δ/ναεις Αιτωλίας, Ακαρνανίας, Αργολίδας, Αρκα¬ 
δίας, Άρτας, Αχαΐας, Βοιωτίας, Γρεβενών, Δράμας, Δωδεκανήσου, 
Έβρου, Εύβοιας, Ευρυτανίας, Ζακύνθου, Ηλείας, Ημαθίας, Ηρα¬ 
κλείου, Θεσπρωτίας, Ιωαννίνων, Καβάλας, Καρδίτσας, Καστοριάς, 
Κέρκυρας, Κεφαλληνίας, Κιλκίς, Κοζάνης, Κορινθίας, Κυκλάδων, Λα¬ 
κωνίας, Λασιθίου, Λέσβου, Λευκάδας, Μαγνησίας, Μεσσηνίας, Ξάν¬ 
θης, Πέλλας, Πιερίας, Πρέβεζας, Ρεθύμνης, Ροδόπης, Σάμου, Σερρών, 
Τρικάλων, Φθιώτιδας, Φλώρινας, Φωκίδας, Χαλκιδικής, Χανιών, 
Χίου και Λαρίσης. 

Άρθρο 49. 

Υπηρεσίες στις οποίες λειτουργούν Παραρτήματα Λεσχών. 

Οι Υπηρεσίες στις οποίες ιδρύονται και λειτουργούν Παραρτήματα 
Λεσχών, είναι οι ακόλουθες: 

1. 5ο Τμήμα Εσωτερικών Λειτουργιών της Δ/νσης Προσωπικού του 
Υ.Δ. Τάξης (Αριστοτελους 175). 

2. 5ο Τμήμα της Υποδ/νσης Τεχνικών Εφαρμογών Νοτίου Ελλάδας 
(ΥΤΕΝΕ). 

3. Παραρτήματα Αμαρουσίου και Φιλαδέλφειας της Σχολής Αστυφυ¬ 
λάκων και το τμήμα εκπαιδευομένων δοκίμων Αστυφυλάκων Σητείας, 
του .Παραρτήματος Σχολής Αστυφυλάκων Κρήτης (Ρέθυμνο). 

4. Υπηρεσία Μουσικής της Σχολής Αστυφυλάκων. 

5. Α’, Γ’, Δ' ΣΤ’ και ΙΣΤ’ Αστυνομικά Τμήματα και Δ/νσης Αστυνο¬ 
μίας Αθηνών. 

6. Αστυνομικά Τμήματα Κηφισιάς και Γλυφάδας της Δ/νσης Αστυ¬ 
νομίας Ανατολικής Αττικής. 

7. Αστυνομικά Τμήματα Περιστεριού (πρώην ΙΖ’) και Ελευσίνας της 
Δ/νσης Αστυνομίας Δυτ. Αττικής. 

8. Αστυνομικά Τμήματα Τάξης Αμυνταίου, Άργους, Αίγιου, Αμα- 
λιάδας, Γιαννιτσών, Γυθείου, Διδυμοτείχου, Ελασσόνας, θηβών, Κυ¬ 
παρισσίας, Ορεστιάδας, ΠτολεμαΤδας, Κω, Καλύμνου, Καρπάθου, Με¬ 
γάρων και Νάουσας. 

Άρθρο 50. 

Καταργούμενες διατάξεις - Ισχύς παρούσας απόφασης. 

1. Από την έναρξη ισχύος της παρούσας καταργούνται οι διατάξεις, 
οι σχετικές με τη λειτουργία των Λεσχών και Πρατηρίων της πρώην 
Χωροφυλακής και Αστυνομίας Πόλεων. 

2. Η παρούσα ισχύει μετά δύο μήνες, από τής δημοσιεύσεώς της στην 
Εφημερίδα της Κυβερνήαεως. 


Ή απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Δεκεμβρίου 1987 · 

Ο Αρχηγός 
ΝΙΚ. ΑΡΚΟΥΔΕΑΣ 

Αριθ. ΕΜ 2516/87 (5) 

Δημοσίευση έκθεσης εκτίμησης περιουσιακών στοιχείων του Δήμου 
Ηγουμενίτσας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

Τις διατάξεις: 

1. Του άρθρου 1 εδάφιο 1 του Διατάγματος της 16.1.1930, περί 
Δελτίων Ανωνύμων Εταιρειών και'το άρθρο 9 παρ. 6 του Β.Δ. 174/ 
1963, περί κωδικοποίησης των Διατάξεων του Ν. 2190/1920 σε 
ενιαίο κείμενο, όπως ισχύει μετά το Π.Δ. 409/86. 

2. Του Ν. 3200/55 περί Δ/κής Αποκ/σης, όπως συμπληρώθηκε 
αργότερα με το Ν.Δ. 532/70. 

3. Του Π.Δ. 607/76, περί Οργανισμού του Υπουργείου Εμπορίου. 

4. Του άρθρου 6 της 25027/84 απόφασης του Υπουργού Εσωτερι¬ 
κών, 

5. Την υποβληθείσα σε μας έκθεση εκτιμήσεως από τήν Επιτροπή 
του άρθρου 9 του κωδικοποιήμενου Νόμου 2190/1920, αποφασί¬ 
ζουμε: 

Εγκρίνουμε τη δημοσίευση στην Εφημερίδα της Κυβερνήσεως της 
παραπάνω έκθεσης εκτιμήσεως των περιουσιακών στοιχείων του Δήμου 
Ηγουμενίτσας. 

Ηγουμενίτσα, 13 Ιανουάριου 1988 
Ο Νομάρχης 
ΠΑΝ. ΣΚΑΛΤΣΑΣ 


ΕΚΘΕΣΗ 

Εκτιμητικής Επιτροπής άρθρου 9 Ν. 2190/20. 

Ηγουμενίτσα, 22 Οκτωβρίου 1987 
Προς 

Την Νομαρχία Θεσπρωτίας 
Τμήμα Εμπορίου 
Ηγουμενίτσα 

Οι υπογεγραμμένοι: 

1) Ιωάννης Σακκάς, Πολιτικός Μηχανικός της Δ/νσης Τεχνικών 
Υπηρεσιών Ν. Θεσπρωτίας, 2) Καρούντζου Γεωργία, Υπάλληλος της 
Οικ. Εφορίας Ηγ/ταας του κλάδου ΠΕ 1 Β και 3) Μίχου Δημήτριος, εκ¬ 
πρόσωπος του Εμπορικού και Βιομηχανικού Επιμελητηρίου Ηπείρου, 
μέλη της επιτροπής του άρθρου 9 Ν. 2190/20 που συστήθηκε με την 
με αρ. ΕΜ 1950/14.10.87 απόφαση του Νομάρχη Θεσπρωτίας, 
ύστερα από έρευνα που κάναμε, καθώς και από τα συγκριτικά στοιχεία 
που έθεσε υπόψη μας η Οικ. Εφορία Ηγ/τσας, εκτιμούμε την αξία του 
οικοπέδου της Δημοτικής Αρχής Ηγ/τσας, που βρίσκεται επί των οδών 
Γ. Βασιλάκου και Ελευθερίας εκτάσεως 718ιη 2 στο συνολικό ποσό των 
δρχ. 25.130.000 (εικοσιπέντε εκατομμύρια εκατόν τριάντα χιλιάδες 

δρχ·)· 

Τα Μέλη της Επιτροπής 

ΙΩΑΝΝΗΣ ΣΑΚΚΑΣ, ΓΕΩΡΓΙΑ ΚΑΡΟΥΝΤΖΟΥ, 
ΔΗΜΗΤΡΙΟΣ ΜΙΧΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



